Kompanija NIS i ove godine uz Pančevački džez festival | NIS\nNIS > Projekti > Pančevo > Kompanija NIS i ove godine uz Pančevački džez festival\nKompanija NIS i ove godine uz Pančevački džez festival\nLjubitelji džez muzike imaju priliku i ove godine da uživaju u Pančevačkom džez festivalu koji se održava do 6. novembra u Kulturnom centru u Pančevu. Kompanija NIS podržala je ovu značajnu kulturnu manifestaciju u okviru programa „Zajednici zajedno“.\nNIS tradicionalno podržava Pančevački džez festival u okviru programa “Zajednici zajedno”\nNa ovogodišnjem festivalu učestvuju prestižni svetski i domaći džez umetnici poput gitariste Džona Skofilda, džez pijanistkinje i kompozitorke Majre Melford, legendarnog italijanskog trubača Enrikea Rava i mnogih drugih. U domaćoj ponudi, između ostalog, predstavljaju se umetnici poput sastava Sound sculptures, benda čuvenog džez pijaniste i člana Big benda RTS-a Ivana Aleksijevića, kao i Lazar Tošić kvarter i Marko Đorđević.\nNIS tradicionalno podržava ovaj muzički festival sa ciljem da doprinese razvoju i promociji kulturnih vrednosti i razvoju grada Pančeva u skladu sa svojim korporativnim sloganom“ Budućnost na delu“.\nProgram “Zajednici zajedno” osmišljen je sa ciljem unapređenja kvaliteta života i razvoja lokalnih zajednica u kojima NIS posluje. Kompanija već osmu godinu zaredom uspešno realizuje i podržava društveno odgovorne projekte u 11 gradova i opština: Beograd, Novi Sad, Niš, Čačak, Pančevo, Zrenjanin, Kikinda, Novi Bečej, Žitište, Kanjiža i Srbobran.


Dule Savić - Blic Online\nRazgovor legendarnog fudbalera Crvene zvezde Dušana Savića i mladog muzičara pod umetničkim imenom Vojaž prepričava cela Srbija. Naime, bivši fudbaler i reper su se sreli u jutarnjem programu "Prve", a Savić nikada pre nije čuo za mladog Vojaža.\nBivši fudbaler Dule Savić gostovao je u "Jutru" na Prvoj televiziji kod Marijane Tabaković i Filipa Čukanovića, a pre ulaska u studio sreo je još jednog gosta - Mihajla Veruovića Vojaža.\nBojana želi da joj sin postane Duletov zet\nBojana Rajić priželjkuje da joj sin zavede unuku Duleta Savića. Ona je poručila fudbaleru Vujadinu Saviću da se njen sin Lav zaljubio u njegovu bratanicu Lenu.\nPorodična idila: Dule Savić uživa sa unucima\nFudbaler Vujadin Savić podelio je na svom Instagram profilu fotografije na kojoj je sa nevenčanom suprugom Mirkom Vasiljević, njihovom decom i ocem Duletom Savićem\nI Dule Savić ima selfi fotku\nVujadin Savić i njegov brat su se fotografisali u društvu njihovog oca, legendarnog fudbalera Dušana Savića.\nSavo Milošević sa suprugom Vesnom uživao u reviji\nMnoge poznate ličnosti iz sveta mode, glume, muzike i sporta uživali su večeras u Narodnom pozorištu na proslavi 25 godina jednog prestižnog modnog brenda iz Srbije.\nBili smo na krštenju dece Mirke i Vujadina Savića!\nMirka Vasiljević i Vujadin Savić krstili su danas u 18 časova ćerku Adrijanu i sina Andreja u Sabornoj crkvi.\nCentarfor u najavi! Ovako Dule Savić uči unuka da igra fudbal\nDule Savić, legendarni fudbaler Crvene zvezde, pokazao je unuku Andreju prve fudbalske korake.\nDule Savić: Unuk mi izgleda zvezdaški\nDule Savić, naša fudbalska legenda, trenutno uživa u ulozi dede, nakon što su njegov sin Vujadin i Mirka Vasiljević krajem oktobra postali roditelji. Mlada glumica se porodila u Bordou, gde Vujadin trenutno igra fudbal, pa novopečeni deda s nestrpljenjem očekuje da vidi unuka Andreja.\nMirka Vasiljević u vezi sa sinom Duleta Savića\nPopularna i uspešna glumica, 19-godišnja Mirka Vasiljević poslednjih nekoliko meseci je u vezi sa sinom Dušana Savića, 20-godišnjim Vujadinom Savićem, fudbalerom mlade reprezentacije Srbije i odbrambenim igračem Crvene zvezde.


Vučić: Dokumentovali smo 10 kontakata Klebana sa izvorima u Srbiji ali ne menjamo odnos prema Rusiji (VIDEO) | Novinska agencija Beta\nPOLITIKA | 21.11.2019 18:15 > 21.11 21:49\nVučić: Dokumentovali smo 10 kontakata Klebana sa izvorima u Srbiji ali ne menjamo odnos prema Rusiji (VIDEO)\nFoto: Predsedništvo Republike Srbije/Dimitrije Goll\nNavodeći da je Srbija "godinama suočena sa ofanzivnim delovanjem različitih obaveštajnih službi", Vučić je posle sednice Saveta za nacionalnu bezbednost rekao da je stav državnog vrha da "ne samo da nećemo menjati politiku već ćemo nikad snažnije da se borimo za naš samostalni, nezavisni put i našu vojnu neutralnost".\n"Postoji veliki pritisak na Srbiju sa različitih strana kako da se opredeljuje i kakvu politiku da vodi. Sve što se dogodilo samo nas je učvrstilo da osnažimo pozicije samostalnosti, nezavisnosti i takvog pogleda u budućnost. Srbija je zemlja slobodarskog naroda, nikad nismo i nećemo pristajati da budemo neko ko će dozvoliti da nam drugi upravljaju", kazao je Vučić.\nNajavio je da u naredna dva meseca očekuje da se u parlamentu pojavi "sveobuhvatni opšti pravno-politički akt koji bi bio puna potvrda naše vojne neutralnosti".\n"Srbija neće u NATO kao što neće ni u ODKB ili neki treći vojni savez. Snažićemo našu armiju, policiju, obaveštajni i kontraobaveštajni sektor, svake godine ćemo ulagati sve više, imamo načina za to", kazao je predsednik Srbije.\nIznoseći detalje o snimku primopredaje novca na kom je ruski obaveštajac, Vučić je kazao da reč o dogadjaju iz decembra 2018. godine a da je druga osoba na snimku penzionisani potpukovnik Vojske Srbije Z.K. koji je kako je naveo, predmet obrade nadležnih službi Srbije još od 2012. godine zbog kontakata sa hrvatskom obaveštajnom službom.\n"Snimak nije sačinila VBA ali je upoznata sa dogadjajem od 24. decembra 2018. kada su prateći objekta obrade, naše službe bezbednosti došle do podataka da će se penzionisani potpukovnik Z.K. sastati sa Georgijem Klebanom. Z.K. je zbog kontakata sa hrvatskom službom objekat obrade od 2012. a od 2017. godine uočen je i niz kontakata koje je imao sa pripadnicima ruske obaveštajne službe", kazao je Vučić.\nOn je kazao da su usled obaveštajnog delovanja "najmoćnijih zemalja sveta ali i država iz regiona" protiv interesa Srbije, mere naše kontraobaveštajne zaštite značajno pojačane poslednjih godina, da su "neuporedivo sofisticiranije i da se izvode u značajno većem obimu".\n"U narednom periodu videćete više akcija protiv pripadnika različitih obaveštajnih agencija čije je delovanje protiv Srbije dokazano, a u narednih nekoliko dana rezultati oštrih akcija biće uočljivi za svakog gradjanina Srbije, iako će pojedine zemlje, posebno iz regiona, negativno reagovati", najavio je predsednik Srbije.\nNavodeći da je povodom te afere, ambasadora Rusije u Beogradu Aleksandra Bocan Harčenka upitao samo "zašto", Vučić je kazao i da je uveren da predsednik Rusije Vladimir Putin o tim stvarima nije bio obavešten.\n"Ne zaboravljamo podršku Rusije integritetu Srbije, šta je Putin uradio 2015. u Savetu bezbednosti UN, podršku Rusije opremanju naše vojske. Srbija jedina nije uvela sankcije Rusije, ni u jednom forumu nije glasala protiv Rusije, ničim nije ugrozila prijateljstvo sa Rusijom. Naš ruske prijatelje sam samo pitao zašto, ništa više, jer nisam video logiku u svemu", rekao je Vučić.\nVučić: Napadi na namensku industriju orkestrirani, dolaze uvek iz jedne zemlje\nPredsednik Srbije Aleksandar Vučić izjavio je večeras da su napadi na namensku industriju Srbije "orkestrirani i organizovani" i dodao da "uvek dolaze iz jedne zemlje".\nObraćajući se novinarima posle sednice Saveta za nacionalnu bezbednost a povodom afere sa objavljivanjem snimka na kom ruski obaveštajac daje novac penzionisanom potpukovniku Vojske Srbije, Vučić je rekao da su fabrike namenske industrije meta čestih napada u poslednje vreme zbog konkurencije ali i jer zemlja iz kojih ti napadi potiču, obavlja posao za obaveštajne strukture većih zapadnih zemalja.\n"U toku su žestoki napadi na Krušik, iz mnogo razloga, a napadi na fabriku u Lučanima stalno traju jer hoće da nam je unište, iako je samo u prethodne tri godine uložila četiri miliona evra u mere zaštite. Ne možete ostati vojno neutralna zemlja ako nemate snažnu namensku industriju. I tu ćemo morati da preduzimamo odredjene mere ali i mnogo ofanzivnije da govorimo istinu ljudima", kazao je Vučić.\nVučić: Ne pada nam na pamet da Rusiju doživljavamo kao neprijatelja\nSrpski predsednik Aleksandar Vučić izjavio je večeras da veruje da će Beograd i Moskva uspeti da obnove nakratko narušeno poverenje jer Srbiji ne pada na pamet da pravi novu 1948. i da Rusiju doživljava kao neprijatelja.\n"Mi ne krijemo ništa, nemamo čega da se stidimo, a ruskim prijateljima verujemo da žele najbliže odnose sa Srbijom kao što mi želimo sa njima. Verujem da ćemo uspeti da tu nakratko prekinutu vrstu poverenja izgradimo jer nam ne pada na pamet da pravimo novu 1948. i da Rusiju doživljavamo kao neprijatelja Srbije. Naprotiv", rekao je Vučić novinarima posle sednice Saveta za nacionalnu bezbednost, sazvane zbog snimka primopredaje novca izmedju ruskog obaveštajca Georgija Klebana i penzionisanog potpukovnika Vojske Srbije.\nVučić je rekao da "ne bi isključio mogućnost" da je taj snimak objavljen 17. novembra kao provokacija uoči sastanaka ruskih i srpskih zvaničnika na visokom nivou, kako je danas ocenjeno u Moskvi.\nVučić je rekao da je za njega najavljeni susret sa predsednikom Rusije Vladimirom Putinom 4. decembra u Sočiju "od izuzetnog značaja" i dodao da se nada da će s ruskim liderom pre svega razgovarati o najvažnijim temama bilateralne saradnje.\n"Mi smo predložili sastav naše delegacije, videćemo kakav će biti sastav ruske deleagcije, ovo će biti na nešto višem nivou nego što smo očekivali, ne samo sastanak nego radna poseta", kazao je predsednik Srbije.\nVučić: Mladići sa snimka nisu ubice Olivera Ivanovića, već studenti\nPredsednik Srbije Aleksandar Vučić izjavio je večeras da mladići sa snimka iz Kosovske Mitrovice koje kosovska policija dovodi u vezu sa ubistvom lidera Gradjanske inicijative SDP Olivera Ivanovića, nisu "ubice" već studenti Ivan Dimitrijević i Miloš Radosavljević iz Prokuplja.\nNavodeći da su mladići uslikani u severnom delu Kosovske Mitrovice jutra kada je Ivanović ubijen jer su išli na fakultet, Vučić je kazao da su oni "ispitani od naših državnih organa".\n"Da se u Prištini ne bi mučili da traže teroriste i ubice, nije reč ni o kakvim ubicama već o studentima Ivanu Dimitrijevću i Milošu Radosavljeviću iz Prokuplja sa prebivalištem u Kuršumliji. Ovo govori sa koliko neozbiljnosti se svemu tome pristupa", kazao je Vučić novinarima u Beogradu posle sednice Saveta za nacionalnu bezbednost.\nDodao je da su "opet Srbi lažno prijavljivali Srbe da su ubice".\nDirekcija Kosovske policije za istragu teških zločina i Specijalno tužilaštvo pozvale su ranije danas gradjane da im pomognu u identifikaciji dva osumnjičena lica koja su uslikana u ulici Ivo Lola Ribar u Severnoj Mitrovici, u kojoj je živeo ubijeni lider Gradjanske inicijative "Srbija, demokratija, pravda" Oliver Ivanović.\nTa lica su, prema Policiji Kosova, uslikana u severnom delu Kosovske Mitrovice na dan ubistva Ivanovića.\n"Policija Kosova traži od gradjana da se, ako imaju informacije o osumnjičenima na fotografijama, jave policiji putem poverljivog broja telefona 080019999 ili na elektronsku adresu info@kosovopolice.com ili da prijave najbližoj policijskoj stanici", piše u saopštenju Policije Kosova.\nObjavljivanje tih fotografija ima za cilj identifikaciju osumnjičenih od strane gradjana, koji mogu da pomognu otkrivanje identiteta osumnjičenih, piše u saopštenju.\nLider Gradjanske inicijative SDP Oliver Ivanović je ubijen 16. januara 2018 godine ispred sedišta stranke.


(VIDEO) FRANCUZI ODUŠEVLJENI: film iz Srbije osvojio dve nagrade na festivalu u Parizu\n3. aprila, 2022 Vesti iz Francuske Napišite komentar\nNa Festivalu evropskog filma u Parizu (Festival L’Europe autour de l’Europe) 1. aprila, film Stefana Arsenijevića ,,Strahinja Banović” osvojio je dve specijalne nagrade: priznanje glavnog žirija i nagradu LUNA za najbolji film, koju dodeljuje mladi žiri. Do sada je ovaj film zaista pokazao veliki uspeh na festivalima osvojivši do sada čak 11 nagrada, piše N1.\nU ime cele ekipe na ceremoniji je bio glavni glumac filma, Ibrahim Koma koji je ujedno ponosno primio ove dve nagrade.\nU svom obrazloženju, mladi žiri je naveo: „Posebno ističemo impresivnu originalnost filma. Reditelj nikad ne koristi uobičajena sredstva i nikada ne upada u patetiku, što bi bilo lako, imajući u vidu temu. Njegov postupak, blizak naturalizmu, pokušava da pronađe istinu između globalnog dešavanja migrantske krize i intimne ljubavne drame. Film postiže čak i veći zamah, osavremenjavajući srpsku srednjovekovnu pesmu „Banović Strahinja“, putujući na taj način i kroz vreme, dok se Strahinja kreće kroz prostor. Ukorenjena istovremeno u realnosti i epu, tako nam se otvara iskrena, tragična i snažna ljubavna priča koju toliko sugestivno i zaokruženo nose glavni glumci, da uspevaju da učine da zaboravimo da su glumci. Svi ovi kvaliteti čine „Strahinju Banovića“ važnim delom, humanim i snažnim“, istakli su.\nTagovi: dve nagrade - festival evropskog filma - Pariz - strahinja banovic


Kompanija “Symantec” objavila je novi bezbednosni izveštaj u kome upozorava na osam aplikacija koje su pronađene u okviru Microsoftove zvanične trgovine Windows 10 aplikacija, Microsoft Store.\nReč je o aplikacijama koje su na Microsoft Storeu objavljene u periodu od aprila do decembra 2018. godine, a imale su komponentu, koja je bez znanja korisnika koji su te aplikacije instalirali služila za rudarenje kriptovalute Monero. Sporne aplikacije u proseku su imale i više od 2.000 recenzija i verovatno veštački naduvane ocene, prenosi Bug.\nSame aplikacije predstavljale su se kao internetski preglednici, alati za reprodukciju multimedijalnog sadržaja, alati za preuzimanje sadržaja s Interneta i vodiči za optimizaciju baterija. Veruje se da iza svih aplikacija stoji isti developer ili grupa developera.\nPo prijemu detalja o pronađenim aplikacijama Microsoft ih je uklonio s Microsoft Storea. Što se tiče imena osam spornih aplikacija koje ističe Symantec to su: Fast-search Lite, Battery Optimizer (Tutorials), VPN Browser, Downloader for YouTube Videos, Clean Master (Tutorials), FastTube, Findoo Browser 2019 i Findoo Mobile & Desktop Search.


Preobražaj Pariza povodom olimijskih igara 2024. - Novosti - Turistički svet\nPreobražaj Pariza povodom olimijskih igara 2024.\nPariz je jedan od najposećenijih gradova na svetu zbog znamenitosti poput Ajfelovog tornja, uređenih parkova, Boemske četvrti.... Ali kako bi one koji su u ovom gradu već bili privukli da ponovo dođu, ali i za one koji će u gradu uživati za vreme olimpijskih igara, Pariz uvodi velike promene koje će svakako uticati na turiste.\nPlanirano je da sve ove promene budu završene do 2024. godine, kada će Pariz biti domaćin letnjih olimpijskih igara. Sve promene označiće novo poglavlje u istoriji najpopularnije turističke destinacije na svetu.\nNaredne četri godine će svi napušteni, neupotrebljeni i zapušteni prostori u gradu biti preuređeni u hotele, muzeje, mesta za izlaske, sport i uživanje u slobodnom vremenu.\nKampanja "Preporođeni Pariz" je započeta još 2014. godine za vreme Ane Hidalgo, ekološki nastrojene gradonačelnice, i njenog zamenika Žan-Luisa Misika. Ono što do sada nije završeno biće urađeno u narednim godinama u želji da do velikog sportskog takmičenja grad bude u najboljem izdanju.\nPre svega, plan je da se Sena očisti od štetnih bakterija kako bi bilo zdravo da se u njoj kupa, a ideja je da se u njoj održe neka od takmičenja na olimpijskim igrama. Vrednost čišćenja vode iznosiće više od milijardu evra, ali će Pariz dobiti plažu u samom centu grada, a do 2025. je planirano da duž Sene bude 23 kupališta.\nAjfelov toranj kao "pluća Pariza“\nProstor oko čuvenog tornja biće preuređen tako da će postati "pluća Pariza“. Ajfelov toranj godišnje poseti 30 miliona stanovnika, a sedam miliona se popne na sam toranj i zbog toga je jako važno da i okolina bude preuđena kako bi posetioci imali pogled u kojem zaista može da se uživa.\nPark oko tornja biće uređen moderno, ali namenjen porodičnim izletima i dovoljno privlačan za turiste. Most koji preko Sene povezuje vrtove Trokadera i park oko tornja biće zatvoren za saobraćaj i postaće pešački most, dok će biti uređena i sva mesta sa kojih je najbolji pogled ka Ajfelovom tornju.\nNekadašnja podzemna stanica već godinama propada jer više nije u upotrebi. Kako bi se izbeglo dalje propadanje prostora na dobroj lokaciji, ova stanica biće preuređena tako da će ljudi poželeti da u nju dolaze.\nZbog toga je planirano otvaranje gastronomskog centra koji će u svojoj ponudi imati restorane, kafiće, vinske i koktel barove, a akcenat će biti na lokalnoj hrani i pićima.\nNajveći vrt na krovu\nPariz se sprema da uredi najveći urbani vrt na krovu zgrade, površine oko dva i po fudbalska terena, a zgrada se nalazi na jugoistočnom delu grada. Na krovu Paris Expo Porte de Versailles centra biće uzgajano 30 različitih biljnih vrsta, a veruje se da će dnevno biti proizvedeno oko 1.000 plodova voća i povrća.\nZa one koji se interesuju za modernu poljoprivredu biće organizovane radionice na temu kako život u gradu ne isključuje prirodu.\nU Parizu će biti otvoren i drugačiji tip hotela, koji će biti prilagođen isključivo sportistima, profesionalnim ali i amaterskim.\nNapuštena zgrada postaće hotel sa sportskim centrom u kojem će ljudi moći da se spremaju čak i za maraton, piše CNN Travel. A nakon napornih treninga, naravno da će moći da se opuste u mdernom i opremljenom spa-centru u kojem će biti omogućene, između ostalog, i sportske fizioterapije.\nParižani nisu ljubitelji ovog tornja, jer njegova moderna arhitektura odudara od umetničkih radova arhitekture. Zbog toga mu je potreban preobražaj, a to će biti učinjeno osvetljenjem tornja, pravljenjem vrta na vrhu, a biće postavljeni i solarni paneli kako bi bio iskorišćen ekološki potencijal.\nKada preuređenje bude završeno, između 42. i 45. spratra će biti smešten hotel, iz kojeg će verovatno biti jedan od najlepših pogleda na grad.


RTCG - Radio Televizija Crne Gore - Nacionalni javni servis :: Ekonomija :: Kontrolisaće postupak privatizacije Instituta\nKOMISIJA ZA KONTROLU PRIVATIZACIJE 13. 03. 2019. 12:52 >> 12:17 1\nKOMISIJA ZA KONTROLU PRIVATIZACIJE\nKontrolisaće postupak privatizacije Instituta\nKomisija za praćenje i kontrolu postupka privatizacije planira da ove godine kontroliše postupke privatizacije Instituta „Simo Milošević“, Hotelske grupe (HG) Budvanska rivijera i turističke valorizacije lokaliteta Ada Bojana.\nPredsjednik Komisije, Branko Čavor, kazao je da je kontrola postupka privatizacije Instituta predviđena za drugi kvartal, Budvanske rivijere za treći, dok će u četvrtom kontrolisati postupak turističke valorizacije lokaliteta Ada Bojana.\n"To su bile startne ideje, što znači da je ovo okvirni plan. On se može dopuniti i ukoliko se ukaže potreba da se prati još neki postupak, plan ćemo izmijeniti u toku rada Komisije", rekao je Čavor na sjednici.\nPoslanik Liberalne partije (LP), Andrija Popović, koji je bio uzdržan prilikom glasanja o Predlogu plana rada Komisije za ovu godinu, kazao je da se ne slaže sa planom privatizacije koji je Vlada plasirala.\n"Podržavam plan rada, ali se ne slažem sa Vladinim planom privatizacije. Gradovi Budva i Herceg Novi umnogome zavise od HG Budvanska rivijera i Instituta "Simo Milošević" i pozivam na veliku opreznost kod prodaje dijela akcija u vlasništvu države i državnih fondova", rekao je Popović.\nHG Budvanska rivijera, kako je naveo, ima vrijednost kapitala od 80 miliona eura, sa vlasništvom države od blizu 60 odsto i veoma je profitabilna. Institut "Simo Milošević" ima vrijednost kapitala oko 155 miliona, a prodaje se oko 56 odsto akcija.\nPopović smatra da se mora povesti računa o socijalnom aspektu privatizacije.\n"Država mora stati na loptu i ne ići u takve privatizacije koje su potpuno nepotrebne, jer se radi o veoma profitabilnim kompanijama", poručio je Popović.\nOn je dodao da su se u prošlosti pravile velike greške kod veoma profitabilnih kompanija, kao što su Jugopetrol i Telekom.\n"Stalno se iznova pitam zašto prodajemo zlatne koke? Jugopetrol je prodat 2002. godine, kada je imao 800 zaposlenih, a danas njih 110. Telekom je 2005. godine, kada je prodat, imao 1,16 hiljada zaposlenih, a danas 202", precizirao je Popović.\nOn je dodao da je Telekom prodat za 114 miliona eura, a deset godina koje su prethodile prodaji u njega je "upumpano" 250 miliona eura.\nPrema njegovim riječima, Jugopetrol je uništio kotorsku Opštinu seljenjem sjedišta u Podgoricu. U kompaniji, kako je kazao, danas radi 15-ak ljudi iz Kotora, dok ih je nekad bilo oko 500.\n"Pozivam članove Komisije da budu veoma oprezni i da gledaju sva negativna iskustva, gledajući aktuelni ekonomski trenutak i nezaboravljajući da je Crna Gora sada u mnogo boljoj poziciji", naveo je Popović.\nČavor je kazao da je cilj privatizacija da se dovedu snažni investitori koji će ulagati u državu i to vodi ka boljitku života građana.\n"Bilo je i onih loših, ali i dobrih privatizacija.Kada govorimo o prošlom vremenu, valja reći i u kojem su se ambijentu one dešavale, odnosno u uslovima nekih nagovještaja ratova na ovim prostorima, svjetske ekomomske krize i sankcija, pri čemu je bilo potrebno omogućiti dovođenje invstitora koji će svojim kapitalom doprinijeti razvoju države", smatra Čavor.\nOn smatra da je potrebno afirmisati i pozitivna iskustva, dok bi negativna trebalo da budu primjer kako da se ne radi privatizacija.\n"Sada postoje takvi ekonomski uslovi i siguran sam da ćemo dobiti dobre vlasnike i unaprijeđenje ovih sistema o kojima se razgovara. Intenresovanje investitora raste, očekujemo i da će se ovi postupci sprovesti na pravno valjan način za dobro Crne Gore", rekao je Čavor.\nPrema njegovim riječima, najveća odgovornost je na Savjetu za privatizaciju i Vladi, ali i na Komisiji.\n"Dobro je da kao Komisija imamo priliku da pratimo te privatizacije i radimo kontrole kako to najbolje odgovara i što bi moglo doprinijeti toj privatizaciji", saopštio je Čavor i pozvao dva opoziciona člana Komisije da se pridruže radu.\nPoslanica Demokratske partije socijalista (DPS), Ana Nikolić, kazala je da je plan rada sasvim u redu, akai i da će ga Komisija dopuniti kako se to bude realizovalo u okviru rada Vlade.\n"U ovoj odluci ključan je model po kojem će se obavljati privatizacija ubuduće. Nije dovoljno da samo dođu strane investicije, nego da ih mi i dočekamo kako treba. U tom kontekstu javno-privatno partnerstvo je najbolji oblik", rekla je Nikolić.\nPrema njenim riječima, pred Skupštinom je veliki zadatak da se usvoji zakon o privatno-javnom partnerstvu, pri čemu je jako važno da on bude donesen na pravi način, kako bi odgovorio Crnoj Gori.\nPoslanik DPS-a, Mihajlo Anđušić kazao je da mu je drago što će imati tako dva dobra postupka i da će na kvalitetan način čuti aktere u tom procesu kroz konstruktivnu raspravu.


Ankara: Policija vodenim topovima rastjerala demonstranate - Vijesti.me\nAnkara: Policija vodenim topovima rastjerala demonstranate\nVladajuća islamistička partija je proglasila pobjedu, mada ima "tijesnu prednost"\nTurska policija upotrijebila je vodene topove u Ankari da bi rastjerala hiljade demonstranata koji su protestovali protiv nezvaničnih rezultata lokalnih izbora.\nDemonstranti su se okupili ispred Vrhovnog izbornog vijeća, gdje su pozivali na ponovno brojanje rezultata sa nedeljnih lokalnih izbora u Ankari gdje je bila posebno "tijesna trka" i uzvikivali "lopov Tajip" i "JSK narod je s vama".\nAKP je partija turskog premijera Tajipa Erdogana i ona je zadržala kontrolu nad dva najveća grada - Istanbulom i Ankarom, uprkos korupcionaškog skandala koji je potresao njegovu vladu, mada je opozicija najavila da će osporiti rezultate.\nVladajuća islamistička partija je proglasila pobjedu, mada ima "tijesnu prednost" od oko jedan odsto, navela je AFP.\nGlavna opoziciona stranka Republikanska narodna partija saopštila je da osporava rezultate lokalnih izbora u glavnom gradu Ankari i podnijela je danas zahtjev za ponovno prebrojavanje nekoliko glasačkih kutija, tvrdeći da postoji razlika u brojkama između prebrojanih glasova izbornih odbora i njihovih partijskih organa.\nKandidat AKP za gradonačelnika Ankaru osvojio je 44,7 odsto, dok je opozicija dobila 43,8 odsto glasova, a kandidat opozicije u Istanbulu smatra da je i tamo bilo nepravilnosti i pozvao na ponovno prebrojavanje glasova, pošto je AKP osvojio "usku pobjedu", dodala je AP.


LINTA U NOVOJ FAZI LUDILA ZA SVE KRIVI BOŠNJAKE: “Migrantski centar u srpskom selu je ANTISRPSKO DJELOVANJE” - E-index\nLINTA U NOVOJ FAZI LUDILA ZA SVE KRIVI BOŠNJAKE: “Migrantski centar u srpskom selu je ANTISRPSKO DJELOVANJE”\nPrema njegovim riječima, glavni kreatori navedene odluke su političko Sarajevo i dio međunarodne zajednice koji zastupa bošnjačke interese.\nPredsjednik Odbora za dijasporu i Srbe u regionu Skupštine Srbije Miodrag Linta smatra da izgradnja migrantskog centra u srpskom selu Lipa, u Federaciji BiH (FBiH), predstavlja jedan od brojnih primjera antisrpskog djelovanja bošnjačke vlasti.\nLinta je ponovo pozvao Ministarstvo spoljnih poslova Srbije da Minstarstvu inostranih poslova u Savjetu ministara uputi snažan protest da je neprihvatljivo da se u srpskim selima i naseljima u FBiH formiraju migrantski centri.\nOn je ocijenio da bošnjačka vlast na taj način nastavlja da na najgrublji način krši Aneks sedam Dejtonskog sporazuma koji se odnosi na povratak i integraciju stanovništva koje je protjerano tokom rata.\n– Jasno je da Vlada Unsko-Sanskog kantona na čelu s premijerom Mustafom Ružnićem nije sama donijela provokativnu odluku da u selu Lipa postavi 50 šatora sa 200 kreveta i pratećom opremom i da ubrzo naseli migrante – naveo je Linta u saopštenju.\nBrojne činjenice, napomnje Linta, potvrđuju da će kantonalna vlast u narednom periodu nastaviti da povećava kapacitete migrantskog centra u selu Lipa s jedne strane i da će osnivati nove migrantske centre u drugim srpskim selima i naseljima na području Unsko–sanskog kantona.\n– To samo potvrđuje namjeru bošnjačkih vlasti da protjeraju malobrojne srpske povratnike, cementiraju etničko čišćenje Srba koji su protjerani sa svojih vjekovnih pordučja i da uzurpiraju i otmu srpsku zemlju – ocijenio je on.\nLinta je naveo da je dobro poznato da su Srbi u FBiH svedeni na statističku grešku i da federalna i kantonalne vlasti vode, faktički od završetka rata, politiku diskriminacije preostalih Srba u tom entitetu.\n– Vrhunsko je licemjerje da kantonalna vlast sa sjedištem u Bihaću koristi pandemiju korona virusa i da krene u realizaciju ovog antisrpskog projekta na području Unsko-sanskog kantona uprkos snažnom protivljenju srpske strane – istakao je Linta u saopštenju.\nInače, selo Lipa pripada Bihaću, a nalazi se na oko 25 kilometara od Bosanskog Petrovca.\nIZETBEGOVIĆ ODGOVORIO DODIKU NA NJEGOVE PROVOKACIJE: “Dodik očigledno sprema isprobani scenario u kojem će pokušati…”\nPOZNATI DETALJI NESREĆE U KASARNI NA PALAMA: Vojnik Oružanih snaga BiH otišao da zatvori vrata, kada je pored njega pala bomba


Nezgoda na Zvezdari, nema povređenih - Beograd - Dnevni list Danas\nPočetna » Beograd » Nezgoda na Zvezdari, nema povređenih\nNezgoda na Zvezdari, nema povređenih\nNa okretnici autobusa na Zvezdari u Čingrijinoj ulici jutros se dogodila saobraćajna nezgoda kada je vozilo GSP „Beograd“ na liniji 77 prilikom kretanja sa početne pozicije udarilo u betonsku ogradu, a u nesreći niko nije povređen, saopštio je Sekretarijat za javni prevoz.\n1Piše: FoNet 06. septembra 2019. 11.41\nU autobusu nije pilo putnika, a pričinjena je materijalan šteta na autobusu, odnosno oštećen je prednji desni točak. U saopštenju se navodi da je reč o istom vozaču koji je i 29. avgusta imao sličnu situaciju na istoj okretnici.\nGSP „Beograd“ će utvrditi činjenice, kao i da li se radi o ljudskom faktoru, a vozač je suspendovan i biće poslat na dodatni zdravstveni pregled, dok će vozilo biti upućeno na vanredni tehnički pregled. Nadležni organi će izvršiti uviđaj na licu mesta i utvrditi okolnosti pod kojima se dogodila nezgoda, piše u saopštenju.\nJoš nema zvaničnih potvrda šta se stvarno dogodilo\n06. septembra 2019. u 12.32\nDa nije onaj sporni autobus iz Turske?


Skriveni geometrijski uzorak pronađen u Gobekli Tepe -- Tajna povijest -- Sott.net\nSkriveni geometrijski uzorak pronađen u Gobekli Tepe\nPon, 27 Tra 2020 19:57 UTC\nEnigmatični monoliti izgrađeni pre oko 11.500 godina na lokalitetu Gobekli Tepe u Turskoj, zagonetka su za arheologe od njihovog otkrića 90-ih godina prošlog veka. Sada je tim izraelskih naučnika došao do neobičnog otkrića, odnosno "geometrijskog obrasca", koje ukazuje da su projekti izgradnje bili mnogo složeniji nego što se ranije mislilo.\nNjihovo otkriće, takođe, ukazuje i da je celom procesu izgradnje prethodilo detaljno planiranje uz značajne resurse, što se smatralo nemogućim za to doba.\nIzraelski arheolozi, koji su proučavali tri najstarija monolita, otkrili su "skriveni geometrijski obrazac", tačnije jednakokraki trougao, koji ih navodi na teoriju da je moguće da je građevina "planirana kao jedinstvena celina" i da je građena istovremeno.\n"Postoji mnogo spekulacija o tome da su građevine dizane sukcesivno, i da je moguće da su to radile različite grupe ljudi...Međutim, nema dokaza da se to dešavalo u istom vremenskom periodu", rekao je areheolog Gil Haklaj sa Univerziteta u Tel Avivu.\nOvo otkriće, po svemu sudeći, potvrđuje ranije teze arheologa da su "arhitekte" tokom neolita ili čak kasnog paleolita umeli prilikom gradnje da primene "osnovne geometrijske principe" i "uspostave standardne jednice mere", piše izraelski "Harec".\nArheolozi su mišljenja i da geometrijski obarazac koji su otkrili pojačava tezu nalazišta Gobekli Tepe kao "kultnog mesta".\nGobekli Tepe, u jugoistočnoj Anadoliji, smatra se prvim i najstarijim primerom monumentalne arhitekture. Nastalo je nekoliko milenijuma pre Stounhendža ili Keopsovih piramida u Gizi, a ovo svetilište ujedno predstavlja i najstariji verski objekat na svetu.\nU naučnim krugovima vlada mišljenje da je Gobekli Tepe funkcionisao ne samo kao verski objekat, već da je to bilo mesto gde su se priređivali razni rituali i svečanosti i gde se razmenjivala roba.\nGraham Henkok, Gobekli Tepe i komete koje su dovele do globalne katastrofe prije 13.000 godina\nKomete su dovele do globalne katastrofe pre 13 000 godina


Savez samostalnih sindikata: Potrošačka korpa za april iznosi 2.493,84 KM - Portal 072info\nSavez samostalnih sindikata: Potrošačka korpa za april iznosi 2.493,84 KM\nSindikalna potrošačka korpa koju je Savez samostalnih sindikata Bosne i Hercegovine izračunao za mjesec april 2022. godine iznosi 2.493,84 KM i za 73,88 KM je skuplja od sindikalne potrošačke korpe u prošlom mjesecu. Prosječna plata isplaćena u Federaciji BiH za mjesec februar 2022. iznosila je 1.046,00 KM . Pokrivenost Sindikalne potrošačke korpe prosječnom platom je 41,94%.\n1. Prehrana – 44,43%\n2. Stanovanje i komunalne usluge – 14,50%\n3. Higijena i održavanje zdravlja – 9,17%\n4. Obrazovanje i kultura – 8,02%\n5. Odjeća i obuća – 12,83%\n6. Prijevoz – 5,53%\n7. Održavanje domaćinstva – 5,61%\nU kategoriji prehrana korištene su cijene iz 3 trgovačka centra za 86 artikala. Kada je riječ o higijeni i održavanju zdravlja ubrojani su troškovi za 11 stavki, a za stanovanje i komunalne usluge troškovi za 6 stavki.\nPrethodni članakZmija u točku automobila, izvlačili je dva dana\nSljedeći članakElma Elfić Zukorlić objavila fotografiju sa djecom uz poruku: “Ko čuva muftijin emanet”


Pravila o zaštiti privatnosti – Classic Apartments, zvanični veb sajt | Apartmani u gradu Kajzerslautern\nOva Izjava o zaštiti privatnosti se odnosi na veb sajt ferienwohnung-kreuzhofstrasse.de koji je u vlasništvu i kojim upravlja objekat Classic Apartments. Izjava o zaštiti privatnosti opisuje način na koji prikupljamo i koristimo lične podatke koje unesete na našem veb sajtu: ferienwohnung-kreuzhofstrasse.de. Takođe objašnjava opcije koje su vam dostupne u pogledu naše upotrebe vaših ličnih podataka i kako možete da pristupite tim podacima i da ih ažurirate.\nUkoliko ne želite da dozvolite obradu podataka kao što je opisano u stavkama C-F, a nije vam direktno dostupna ova opcija (na primer, u podešavanjima naloga), kontaktirajte objekat na info@immo-bh.de .\nOslanjamo se na to da ćete se pobrinuti da svi vaši lični podaci budu potpuni, tačni i aktuelni. Molimo vas da nas što pre obavestite o bilo kakvim promenama ili greškama u vezi sa vašim ličnim podacima na info@immo-bh.de . Vaš zahtev ćemo obraditi u skladu sa važećim zakonom.\nUkoliko imate pitanja ili nedoumice u vezi sa načinom na koji obrađujemo vaše lične podatke, ili ako želite da primenite svoja prava u skladu sa ovim obaveštenjem, možete slobodno da nas kontaktirate na info@immo-bh.de . Takođe, svoja pitanja i nedoumice možete da uputite lokalnim organima za zaštitu podataka.


Na Zlatiboru počele rezervacije, najavljeni novi projekti: Evo i koje novine čekaju turiste\nVeliki broj ljudi je od početka korone u želju da pronađe mir, sigurnost i pobegne od gužve, izabrao planine Zlatar i Zlatibor za svoj odmor.\nU martu, aprilu i maju zbog situacije koja je postojala, vanrednog stanja, i ako su hoteli bili zatvoreni, turizam nije stao. Od početka godine, na Zlatiboru ostvareno je preko 650.000 noćenja, pa su iz TO "Zlatibor" izrazili zadovoljstvo zbog ovakve posećenosti.\nDomaći turisti su do sada pokazali veliko interesovanje da iskoriste sve mogućnosti planine, a u želji da se odmore u netaknutoj prirodi, otkrivali su i neka nova mesta.\n"U ovo doba korone, turisti su sve više bili zainteresovani za aktivni odmor, planinarenje, pešačenje, vožnju kvadovima, paraglajding, a na nama je da iskoristimo nove trendove. Meštani su viđali turiste u nekim skrivanim mestima naše opštine, na izletištima i lokalitetima koji su samo nama bili poznati", rekao je direktor TO "Zlatibor", Vladimir Živanović.\nPored Kopaonika, Stare planine, Tare, Zlatara, Zlatibor na vrhu liste kao destinacija za zimski odmor\nPrivatni smeštaj odneo je prevagu u odnosu na hotelski, pa su rezervazije za zimu i odmor na planini već sada uveliko u toku, a cene su zbog korone sa popustima, pa hoteli nude i nižu cenu od one koja se nalazi na bookingu.\nKao jedan od turističkih centara u Srbiji, na Zlatiboru se nalazi preko 30.000 ležajeva, a od ovog broja oko 25.000 ležajeva nalazi se u privatnom smeštaju, dok je svega 5.000 registrovano u osnovnom, odnosno u hotelima i odmaralištima.\n"Ovde je u jeku sezone sve puno", ističe on. - Pogotovo sada u doba korone i doba virusa, bilo je zaista veliko interesovanje za seoska turistička domaćinstva, za objekte koji imaju svoje dvorište, gde turisti imaju komfornost, gde im nije ograničeno kretanje i imaju veću slobodu da vreme sa svojom porodicom provedu u prirodi, tako da je interesovanje za privatni smeštaj ove sezone bilo veliko, ali i generalno i za planinu, što nas posebno raduje.\nGold gondola omogućiće pogled kao iz bajke\nKako bi bio lider turizma, Zlatibor kako saznajemo iz turističke organizacije, prati investicije i usklađuje ih sa dobrim idejama i samim karakteristikama planinskih potencijala, pa je tako u ovoj godini otvoren zabavno tematski park "El paso city", rekonstruisan je Kraljev trg i pešačka zona, a u zimskoj sezoni turisti će moći da uživaju i u vožnji Gold gondole, koja otvara novu "epohu" u turizmu.\n"Turisti koji dođu ove zime na Zlatibor, moći će da se uvere u jedan potpuno novi izgled našeg turističkog centra. Pored toga nas očekuje ove godine završetak, za nas najznačajnijeg i najvećeg kapitalnog projekta. To je gondola koja će povezati centar Zlatibora, koja će povezati centar Zlatibora sa najvišim vrhom naše opštine, a to je ski centar Tornik. Mi iskreno verujemo da korona neće zaustaviti planiranu dinamiku i ako je pomerila rokove njenog otvaranja i da će turisti moći da se provozaju i uživaju u pogledu na Zlatibor iz jedne potpuno druge perspektive. Sigurni smo da će otvaranjem ovog projekta, turizam na Zlatibpru dobiti jednu novu snagu i energiju.\nNovi period investicija\nKako saznajemo, turizam će u narednom periodu biti usmeren na otvaranje novih hotelskih lanaca, apartmanskih naselja, atrakcija i stvaranje sadržaja koji nedostaju.\nJedan od značajnih projekata u nizu jeste i izgradnja Aqua parka, za čiju izgradnju opština Čajetina zajedno sa TO "Zlatibor" traži partnera.


Sajam IFA: Samsung predstavio pametne povezane uređaje, Galaxy Fold u prodaji od 18. septembra - Klix.ba\nKlix.ba u Berlinu Sajam IFA: Samsung predstavio pametne povezane uređaje, Galaxy Fold u prodaji od 18. septembra\nKlix.ba u Berlinu\n5.9.2019. u 16:27\nSamsung IFA Galaxy Fold\nKompanija Samsung danas je na sajmu IFA 2019 obilježila 50 godina poslovanja i tom prilikom predstavila svoju viziju, čiji je fokus na inovativnosti, umreženosti i budućnosti, javlja iz Berlina reporter portala Klix.ba koji je prisustvovao konferenciji za medije.\nKako je najavljeno, QLED 8K tehnologija biće dodatno unaprijeđena uvođenjem nove linije QLED 8K televizora, dok će BESPOKE serijom prilagodljivih frižidera biti predstavljene inovacije na tržištu kućanskih aparata. Pored toga, lansiranjem novih pametnih telefona, Galaxy A90 5G i Galaxy Fold 5G, biće proširena ponuda 5G uređaja. Sve ovo ilustruje nastojanje kompanije ka kontinuiranom proširivanju portfolija uz pomoć smjelih i inovativnih prozvoda i usluga stvorenih za budućnost.\n“Od trenutka kada je, prije skoro 50 godina, predstavljen prvi crno-bijeli Samsung televizor, konstantno se trudimo da u čitavom asortimanu kućne elektronike i aparata, kao i mobilnih uređaja koristimo najnovije tehnologije. Nastavit ćemo da gradimo nasljeđe kompanije i uvodimo inovacije koje će mijenjati život naših korisnika”, rekao je Benjamin Braun, direktor marketinga i potpredsjednik kompanije Samsung Europe.\nProšle godine je lansiran novi Samsung QLED 8K TV i od tada je ukupna prodaja QLED televizora porasla za 200 posto. Pozitivna reakcija na QLED televizore visokog kvaliteta i velikog ekrana dovela je do prodaje više od dva miliona uređaja u prvoj polovini godine. Kako bi ova serija bila dodatno unaprijeđena, postojećim Samsung QLED uređajima od 65, 75, 82 i 85 inča, pridružit će se i verzija od 55 inča.\nQLED 8K TV sa dijagonalom od 55 inča u septembru će biti dostupan globalno. Ovim novitetom i još širim dijapazonom dimenzija optimalnih za svaki dom, Samsung je uspješno odgovorio na zahtjeve potrošača za većim izborom. Nova varijanta nudi vrhunske pogodnosti koje odlikuju QLED 8K TV seriju, uključujući dubinu i besprijekoran kvalitet slike, stopostotni volumen boje, kao i revolucionarnu tehnologiju baziranu na vještačkoj inteligenciji. Bez obzira na to da li korisnici omiljeni sadržaj gledaju putem striming platforme, preslikavanja ekrana ili HDMI i USB kabla, Quantum Processor 8K detektuje sadržaj niže rezolucije i izoštrava ga, tako da dostigne 8K kvalitet.\nS obzirom na to da vizuelna razlika između namještaja i kućnih aparata postaje sve manja, Samsung nastoji da dizajnira prilagodljiva rješenja u skladu sa potrebama korisnika. Baš zato novi revolucionarni BESPOKE frižideri kompanije Samsung stižu u Evropu. Osmišljeni kao modularni uređaji i zahvaljujući širokoj ponudi dimenzija, od onih sa jednim, do onih sa četvero vrata, ovi frižideri se veoma lako uklapaju u različite prostore.\nSamsung kuhinjske inovacije već su pomogle u smanjenju količine otpada koji se proizvodi u domaćinstvima. Međutim, na sajmu IFA 2019 najavljena je još bliža saradnja sa kompanijom Whisk, koja razvija platformu za pametnu upotrebu hrane. U međusobnoj saradnji do sada je razvijeno mnoštvo inovacija, poput pametnih spiskova za nabavku na Samsung Family Hub frižiderima, čime svako iskustvo kuhanja postaje mali društveno odgovorni projekt.\nKako prosječni domovi postaju sve kompaktniji, Samsung se fokusirao i na ponudu proizvoda koji odgovaraju načinu života svojih korisnika. Tako uređaj za osvježavanje odjeće AirDresser izgleda kao garderober ili ogledalo. Uz to, lansiran je i Air Purifier AX9500, prvi Wind-Free sistem za prečišćavanje vazduha na svijetu. Uz modularni dizajn ovaj uređaj će se uklopiti u svaki dom, a pomoću troslojnog sistema filtriranja, smanjit će prisustvo štetnih gasova, prašine i alergena u zraku.\nUz novi POWERstick Jet bežični usisivač korisnici će imati priliku da iskuse moć usisavanja u industriji, od 200W. Petoslojni HEPA sistem filtriranja i baterija koja traje sat vremena omogućavaju da se ukloni 99,999 posto čestica prašine i alergena, sprječavajući da se one vrate u vazduh kroz izduvni ventil.\nPredstavljanje novog Galaxy A90 5G pametnog telefona - proširivanje 5G Galaxy portfolija\nDanas je kompanija dodatno ojačala svoju 5G liniju pametnih telefona lansirajući novi Galaxy A90 5G, koji će u Evropi biti dostupan od oktobra. Upotrebom ovog telefona, korisnici će moći da brzo preuzimaju sadržaje visokog kvaliteta i dijele video materijal u realnom vremenu, kao i da “zarone” u ekran od 6.7 inča sa FHD+ Super AMOLED Infinity-U displejem, uživaju u bateriji od 4.500 mAh i glavnoj kameri od 48 MP.\nKompanija je potvrdila i da će od 18. septembra dugo očekivani Galaxy Fold biti dostupan u Francuskoj, Njemačkoj, Singapuru i Velikoj Britanij, dok će nakon toga uslijediti i zvanična prodaja u Sjedinjenim Američkim Državama. Zahvaljujući revolucionarnom korisničkom iskustvu, vrhunskim završnim detaljima, jedinstvenom savitljivom ekranu, svestranoj kameri i premijum performansama, Galaxy Fold pripada potpuno novoj kategoriji mobilne tehnologije. Kada je riječ o bojama, uređaj dolazi u dvije nijanse, Cosmos Black i Space Silver. Na odabranim tržištima biće dostupna i 5G varijanta, čime će korisnicima biti pružen najnoviji tip konekcije.\nTokom ovog ljeta kompanija Samsung predstavila je i mnoštvo drugih proizvoda, nastalih kao rezultat posvećenosti u pružanju izuzetnog iskustva, bez kompromisa u pogledu kvaliteta. Galaxy Note 10 i Note 10+ pružaju neprikosnovene performanse koje korisnicima omogućavaju da rade ili istaknu svoju kreativnu stranu, čak i dok su u pokretu. Novi Galaxy Tab S6 dolazi u paketu sa prepoznatljivom S Pen olovkom i predstavlja prvi tablet sa dvojnom kamerom sa Ultra Wide Lens objektivom i super AMOLED ekranom od 10,5 inča. Dizajniran za multitasking korisnike koji ne žele da budu opterećeni težinom laptopa, Galaxy Book S kombinuje nosivost i umreženost pametnih telefona sa moćnom produktivnošću kompjutera. Pored toga, Samsung će 6. septembra lansirati i novi Galaxy Watch Active 2.\nOd 2017. godine na sajmu IFA, u specijalno dizajniranom prostoru pod nazivom Samsung Town, kompanija izlaže svoje inovativne tehnologije, omogućavajući posjetiocima da iskuse umreženi život. Kako bi se prilagodio svojim korisnicima i njihovim različitim potrebama, Samsung od ove godine primjenjuje novi pristup u dizajniranju prostora.


100 EVRA PO UREĐAJU I JOŠ 100 PO PRODAJNOM MESTU Kreće fiskalizacija: Sinoć je usvojen zakon, raspisan je i poziv za subvencije, a ovo su uslovi – UDARNA VEST . rs\n100 EVRA PO UREĐAJU I JOŠ 100 PO PRODAJNOM MESTU Kreće fiskalizacija: Sinoć je usvojen zakon, raspisan je i poziv za subvencije, a ovo su uslovi\npetak, 8. oktobra, 2021 3 min read UdarnaVest .rs\nPoslanici Skupštine Srbije usvojili su sinoć izmene i dopune Zakona o fiskalizaciji kojim se uvodi prelazni period od 1. novembra do 30. aprila u kojem će obveznici biti dužni da pređu na novi način fiskalizacije. Ministarstvo privrede prethodno je raspisalo javni poziv za subvencije, tako da je sve spremno za postepeni prelazak na novi sistem rada.\nDržava će sve to subvencionisati, a zainteresovani za subvencije mogu da se prijave elektronski, preko portala Poreske uprave ePorezi, od 15. oktobra ove do 31. januara naredne godine.\n– Privrednici su tražili prelazni period od šest meseci i dobili su ga. Кada su rokovi u pitanju, već 1. oktobra krenula je prijava preko sajta Poreske uprave svih poreskih obveznika da prijave svoja prodajna mesta i do jutros 892 poreska obveznika su se prijavila sa 1400 prodajnih mesta – rekao je Mali i pozvao ostale poreske obveznike da se prijave u narednih mesec dana.\n– Кo želi da iskoristi ove subvencije prijavljivanje će preko sajta Poreske uprave krenuti od 15. oktobra i trajaće do kraja januara – naveo je Mali.\nefakture, efiskalizacija, ekonomija, fiskalizacija, Fiskalniracun, ministastvofinansija, privreda, sinisamali, subvencije, Zakonofiskalizaciji\nDALILA DRAGOJEVIĆ SE POTPUNO RASPADA: Zadrugarka priznala NAJPOTRESNIJU ISTINU , jako joj je teško jer NIKADA neće postati MAJKA! (VIDEO)\nZASEDA VRH SNS: Sednica Predsedništva sutra u 11 sati


Venecijanska komisija razmatra izveštaj o crnogorskom referendumu\nVenecijanska komisija razmatraće sjutra izvještaj njenih eksperata o crnogorskom referendumu o državnom statusu, ali je mala vjerovatnoća da će ključne preporuke tog tijela Savjeta Evrope biti izmijenjene u odnosu na njihov nacrt koji je objelodanjen prije nekoliko dana.\nU nedavno objelodanjenom dokumentu neke od ključnih preporuka su zadržavanje cenzusa izlaznosti od polovine biračkog tijela, da crnogorski državljani koji žive u Srbiji ne bi trebalo da glasaju na referendumu i poziv vlasti i opoziciji da se dogovore o potrebnoj većini za odluku o državnom statusu.\nUpravo pitanje validne većina za odluku izazvalo je najviše kontroverzi na crnogorskoj sceni. Crnogorska vlast je s tim u vezi saopštila da je Venecijanska komisija nedvosmisleno poručila da pitanje većine treba da dogovori sa opozicijom, dok je opozicija ocijenila da je Komisija zatražila da odluku potvrdi najmanje 50 odsto plus jedan od ukupno upisanih birača.\nSjednici Venecijanske komisije prisustvovaće predsjednik Skupštine Crne Gore Ranko Krovikapić, a u ime opozicije funkcioner Socijalističke narodne partije Velizar Kaluđerović.\nOpozicija je najavila amandmane na izvještaj Venecijanske komisije, ali se njihova sadržina zvanično drži u tajnosti. Saznajemo, ipak, da će crnogorska opozicija zahtijevati na sjednici da za nezavisnost bude potrebna većina od 50 odsto plus jedan upisani birač i da to pravo imaju i državljani Crne Gore koji žive u Srbiji.\nCrnogorski predsjednik Filip Vujanović je sagovornicima iz Monitoring misije Savjeta Evrope, saopštio, a oni se sa tim saglasili, da su prihvatljivi i očekivani stavovi EU o potrebi dijaloga u Crnoj Gori i preporuke Venecijanske komisije da EU treba da olakša i ohrabri razgovore.\nPredsjednik parlamenta Ranko Krivokapić sa sagovornicima iz misije Savjeta Evrope saglasio se da svaki pokušaj nametanja rješenja ili insistiranje na nerealnim zahtjevima radi blokade dijaloga i demokratskih procedura ne bi bio koristan za strane koje su uključene u ovaj proces.


Rezultati Prudskog sporazuma ocijenjeni pozitivno\nPredsjednici Hrvatske demokratske zajednice (HDZ) BiH, Stranke demokratske akcije (SDA) i Saveza nezavisnih socijaldemokrata (SNSD) Dragan Čović, Sulejman Tihić i Milorad Dodik ocijenili su na današnjem sastanku u Sarajevu pozitivnim, do sada, ostvarene rezultate Prudskog procesa.\nLideri HDZ-a, SDA i SNSD-a pozdravili su usvajanje budžeta institucija BiH, dogovor o kreditu za podršku održivom povratku prognanih i raseljenih osoba, izradi programa povratka, te započetim aktivnostima na pripremama za popis stanovništva i zakona o državnoj imovini.\nKako se navodi u zajedničkoj izjavi, potpisanoj na današnjem sastanku, dogovoreno je da zastupnički klubovi SDA, SNSD-a i HDZ-a BiH u Parlamentu BiH, zajedno sa drugim političkim strankama, pokrenu inicijativu za pristupanje izmjenama Ustava BiH, prema sadržaju i principima definiranima Prudskim sporazumom.\nUčesnici današnjeg sastanka izuzetno važnim smatraju dogovor na temelju kojeg je usvojen Amandman na Ustav BiH, kojim se Brčko Distrikt inkorporira u ustavni sistem BiH.\n- Posebno smo zadovoljni što je naš dogovor, odnosno prijedlog, dobio podršku većine stranaka u Parlamentu BiH. Nadamo se da će ovakva praksa biti nastavljena i u daljnjoj realizaciji Prudskog procesa, navodi se u izjavi.\nPredsjednici spomenutih stranaka predlažu da se, u skladu sa dogovorom o kreditnom zaduženju za pomoć povratku prognanika i raseljenih osoba, dio sredstava neobaveznih rezervi Centralne banke angažira kao podrška održivom povratku.\nTihić, Dodik i Čović istaknuli su da su uvjereni da politički dijalog i kompromis nemaju alternative, te su suglasni o potrebi nastavka Prudskog procesa i rješavanja preostalih pitanja.\nTokom današnjeg sastanka, aktivisti Udruženja "Akcija građana" Sarajevo izveli su ispred zgrade institucija BiH performans kojim su sa maskama koje simboliziraju Tihića, Čovića i Dodika negodovali jer se "o pitanjim bitnima za BiH odlučuje izvan istitucija sistema vlasti.\nDomaćin narednog sastanka, koji je zakazan za 31. mart u Mostaru, bit će Dragan Čović.


RTS OTKAZAO POSLUŠNOST: Vučiću, poštuj medijske zakone ne svojataj servis kao da je tvoj! - Naša Borba\nSindikat „Nezavisnost Radio-televizije Srbije (RTS)“ pozvao je predsednika Srbije Aleksandra Vučića da poštuje medijske zakone, a ne da svojata javni servis kao da je njegov ili u vlasništvu njegove Srpske napredne stranke.\n– Podsećamo predsednika da on ne može da poklanja, prepušta, otuđuje… našu kuću i da trguje našom čašću i našim životima. Ako naše rukovodstvo ne bude umelo da odbrani našu kuću, mi ćemo to umeti, kao sindikat, i kao slobodni ljudi – poručili su sindikalci u saopštenju za javnost, prenosi Autonomija. RTS FOTO: Shutterstock\nPodsetili su da je Vučić nedavno, govoreći o trenutnim postignućima u pregovorima evroparlamentaraca i predstavnika vlasti i opozicije u Srbiji o izbornim uslovima, rekao da će „zamoliti“ kolege u stranci da „daju RTS opoziciji“.\n– I onda uprkos tome što veći deo stranke koju vodim nije želeo da prihvati to, molio sam ih da prihvate, nije problem: dajte im RTS, dajte im šta god hoće – kazao je Vučić.\n– Tako govori predsednik zemlje koja ima set medijskih zakona među kojima i Zakon o javnim servisima, u kojima je naglasak stavljen na nezavisnost i javnu funkciju tih medijskih servisa kao i na apsolutnu potrebu da oni deluju slobodno i na korist svih građana Srbije koji te servise, uzgred budi rečeno, izdržavaju – upozorila je Nezavisnost.\nUpitali su Vučića i rukovodstvo RTS-a da li je, i kojim to pravnim aktom, svojina nad javnim servisom Srbije „prešla sa građana na predsednika i njegovu stranku da bi oni mogli da ga krčme naokolo?“.\n– Da li će naše rukovodstvo pristati da se i dalje podvrgava takvom tretmanu predsednika koji od njih, rukovodstva javnog servisa, čini poslušnike mekane kičme, a od svih nas, radnika RTS-a, roblje medijske fatamorgane koju vladajuća stranka širi zemljom za svoje zadovoljstvo i projektovani večni ostanak na vlasti? – navodi se u saopštenju.\nDodaje se da je Vučić u istom obraćanju javnosti, koje je „zabeleženo kamerom agencije koja je ugašena pre šest godina pa nastavila da fantomski radi“, rekao kako njemu „kao partijskom lideru“ RTS „odavno mnogo više liči na N1 i na medije koje u potpunosti kontroliše Dragan Đilas, nego na objektivne servise“.\n– Predsedniku, dakle, nije dovoljno medijske presije koju nad građanima sprovodi njihov javni servis, nije mu dosta favorizovanja njega i njegove stranke i lakirovke Informativnog programa naše kuće, nije mu dosta što u emisiji koja se tako ponosno zove „Debata“ pripadnici njegove, predsednikove, stranke pred smušenim voditeljima sirovim, prostačkim rečnikom i manirom prekidaju sagovornike ne dajući im da govore – piše u saopštenju.\nSaopštenje su potpisali predsednik i zamenik predsednika Odbora poverenika sindikata „Nezavisnost RTS“ Dane Markovski i Bojan Bosiljčić, kao i Darko Šper, predsednik granskog sindikata Kulture, umetnosti i medija Nezavisnost.\nPrethodni tekstRadovanović za obaveznu vakcinaciju, Gajić istupio– to je nezakonito!\nSledeći tekstBEŽAO OD NARODA, A TEK ĆE DA BEŽI: Predsednik opštine svečano otvarao banderu, sad kaže da je zagađena reka super!


SPORTSKI VIKEND: Nišlije briljirale na gostovanjima\nPočetak/Sport/SPORTSKI VIKEND: Nišlije briljirale na gostovanjima\nMinuli vikend bio je i više nego uspešan za niške klubove, jer su se naši sportisti pobrinuli da velike bodove sa gostovanja donesu u Niš. Slavili su rukometaši i rukometašice, vaterpolisti, odbojkaši i košarkašice, a fudbaleri su doneli bod sa teškog gostovanja direktnom konkurentu za vrh tabele.\nFudbaleri Radničkog uspeli su da dođu do izjednačenja na gostovanju Vojvodini u Novom Sadu, golom Milana Pavkova koji je trenutno lider na listi najboljih strelaca Superlige sa 9 golova. Novosađani su bili dominantniji u prvom delu igre, a drugi deo malo su bolje izveli gosti iz Niša. Golovi su pali tek u drugom poluvremenu, i to u razmaku od 2 minuta, kada je najpre vođstvo svom timu doneo Jovančić, a potom je Pavkov obezbedio veliki bod Nišlijama.\nU narednom kolu kruševački Napredak gostuje na Čairu, a taj meč je na programu u nedelju, 29.oktobra.\nRukometaši Železničara upisali su četvrtu pobedu zaredom, a ovog puta slabiji rival bio je Rudar iz Kostolca. „Želja“ se ovom pobedom učvrstio na vrh tabele i sada zauzima 1.mesto! Kostolčani nisu uspeli da iskoriste prednost domaćeg terena i poklekli su pred raspoloženim Nišlijama koje su meč okončale sa 29:21 (12:11). U narednom kolu koje je na programu 4.novembra naši rukometaši ugostiće ekipu Mokre Gore.\nRukometašice Naise pobedom su okončale susret 5.kola Superlige sa ekipom Jagodine. One su na domaćem terenu slavile sa 27:24 (13:9), a u narednom kolu očekuje ih duel sa ekipom Sloge u Petrovcu na Mlavi.\nKošarkaši Konstantina i dalje ne znaju za pobedu u Drugoj košarkaškoj ligi Srbije. Oni su poraženi od ekipe Žarkova koja je slavila sa 99:59 (31:5/13:25/33:16/22:13). U 4.kolu Nišlije će dočekati Kolubaru LA 2003.\nKošarkašice Studenta upisale su pobedu na gostovanju Šumadiji u 3.kolu Prve ženske lige Srbije. Nišlijke su se bolje pokazale u svim segmentima meča, pa su na kraju slavile sa 89:54 (25:15/30:13/15:14/19:12). U sledećem kolu ugostiće ekipu Vrbas Medele.\nVaterpolisti Naisa upisali su pobedu u 2.kolu Regionalne A2 lige. Duel između Solarisa i Naisa u Šibeniku završen je rezultatom 6:9 (2:3, 0:2, 2:4, 2:0). Nais je do pobede predvodio Marko Bolović sa četiri postignuta gola. U 3.kolu Nišlije očekuje duel sa Crvenom zvezdom, kada će prvi put zaigrati pred svojom publikom od starta prvenstva. Taj meč je na programu naredne subote na niškom bazenu.\nOdbojkaši „Niša“ takođe su upisali pobedu na gostovanju Radničkom u Kragujevcu. Krajnji rezultat glasio je 3:1 a Nišlije su samo u 3.setu dozvolile domaćinu da preuzme inicijativu i završi ga u svoju korist. Rezultat po setovima se kretao ovako: 25:19 za OK „Niš“, zatim pobeda i u drugom setu od 25:23, domaći su potom okončali 3.set u svoju korist sa 25:14, da bi gosti u 4. overili pobedu sa 25:22. Odbojkaši će u narednom kolu ugostiti ekipu Jedinstva iz Stare Pazove.\nFutsaleri Radničkog igrali su gradski derbi sa ekipom Ekonomista u okviru 3.kola Treće futsal lige – Istok. Ekonomist je uspeo da postigne 2 gola što je bilo dovoljno za pobedu, meč je završen sa 2:0. U sledećem kolu Radnički će biti domaćin ekipi Bele crkve iz Kuršumlije, dok će Ekonomist putovati na megdan Zufu (Bujanovac).\nPrvoligaški futsal je na programu sutra kada će niški Kalča ugostiti FON iz Beograda. Meč u hali „Čair“ biće odigran od 20:30 časova.


NOVI DETALjI VATRENOG OBRAČUNA U KRUŠEVCU: Umesto pomirenja upucan, nedaleko od gradskih bazena! | Kruševac Info\nMiloš V. (34) zadobio povrede nogu i stomaka. Ranjavanje se, navodno, dogodilo, iznenada i nije bila reč o „sačekuši“\nMiloš V. zbrinut na Odeljenju hirurgije\nKRUŠEVLjANIN Miloš V. (34) ranjen je u petak, dva sata posle ponoći, nedaleko od kompleksa gradskih bazena, potvrđeno je „Novostima“ iz više izvora. Policija se nije oglasila, a kako nezvanično saznajemo, ranjeni je zbrinut na Odeljenju intenzivne nege kruševačke hirurgije, i njegovo zdravstveno stanje je stabilno.\nPrema nepotvrđenim informacijama, Kruševljanin je u upucavanju zadobio povrede nogu i stomaka. Ranjavanje se, navodno, dogodilo, iznenada i nije bila reč o „sačekuši“, već o pokušaju mirenja sa grupom mladića, sa kojima se ranije sukobio. Taj pokušaj, međutim, nije se završio dobro po ranjenog Kruševljanina.\n– Još se ne zna ko je tačno pucao, a traga se za počiniocima – iznosi izvor „Novosti“. – Prve, ali još neproverene informacije govore da je u stvari trebalo da dođe do pomirenja, kao i da je reč o nekom, internom sukobljavanju.\nInače, Miloš V. je prema saznanjima „Novosti“, od ranije poznat istražnim organima.\nPosted in Hronika Tags: Kruševac ranjavanje, pucanje, pucnjava\n« Teška saobraćajna nesreća u Ćićevcu – Poginula jedna osoba, povređeni hitno prebačeni u bolnicu!\nKilometar autoputa kroz Šumadiju i oko Kruševca koštaće 7,3 miliona evra, struka kaže previše, ugovor potpisan sa amerikancima bez tendera! »


Eksterni MakeOver trening održan u Solunu | Libero\nEksterni MakeOver trening održan je u Solunu, Grčka, u periodu od 1. do 8. juna 2019. Organizovan je u okviru MakeOver projekta, podržanog od strane programa Erazmus +, a realizovale su ga partnerske organizacije iz Srbije, Belgije, Grčke, Slovenije, Bosne i Hercegovine, Italija, Crna Gora i sa Кosova*. Ovaj seminar za obuku predstavlja nastavak rada započetog na Internom MakeOver treningu, održanom u martu u Vršcu, tokom kojeg su naši polaznici učili o strateškom planiranju i upravljanju organizacijom.\nUčesnici obuke za Eksterni MakeOver imali su priliku da rade sa predavačima i stručnjacima kako bi proširili svoje znanje i stekli nove veštine o kreiranju i primeni komunikacionih strategija. Tokom sedam dana ovog seminara polaznici su takođe radili na prilagođavanju i ažuriranju misije i vizije svojih organizacija, razvoju vizuelnog identitet, desinisanju ciljne grupe, kreiranju predloga vrednostii, efikasnom prikupljanju sredstava i uspostavljanju kanala komunikacije sa svojom ciljnim grupama. Sva ova obuka preduzima se radi pružanja podrške organizacijama da svoj rad učine efikasnijim, održivim i orijentisanim ka razvoju. Naši stručnjaci će im takođe pružiti mentorsku podršku u narednim mesecima kako bi im pomogli da primene znanje stečeno u okviru ovog projekta.\nZnanja i veštine stečene u okviru ovog projekta biće besplatno dostupne svim zainteresovanim organizacijama, institucijama i pojedincima na veb lokaciji koja će uskoro biti objavljena. Pozivamo vas da nas pratite na našem putovanju u okviru koga ćemo izmeniti san vašeg tima i vaše organizacije!\nProjekat MakeOver sufinansiran je od strane programa „Erazmus+“ Evropske unije.\nOdržan je prvi trening u okviru projekta “Think! – Don’t Hate”\n„Do (Not) Digitalize Me“ fokus grupa održana u Srbiji\nOrganizovano je igranje onlajn edukativne igrice „After the Fall“


Prodajni servis internet prodavnice www.pratico.rs, obavezuje se o čuvanju privatnosti podataka svih svojih kupaca. Prikupljamo samo osnovne podatke o kupcima (korisnicima), koji su nam neophodni za poslovanje u smislu prodaje, dostave, informisanja kupaca. Podaci koji se prikupljaju su strogo čuvani i neće biti dostupni trećim licima, već samo odgovornim licima prodajnog servisa internet prodavnice www.pratico.rs, koji su u obavezi da poštuju načela zaštite privatnosti.\nPratico.rs koristi kolačiće (cookies), kako bi pomogli posetiocima našeg web sajta da prilagode korišćenje online prodavnice svojim potrebama. Cookies fajlovi su jedinstveno dodeljeni posetiocu ovog sajta i jedino mogu biti očitani od strane web servera u domenu koji je poslat posetiocu. „Kolačići“ ne mogu biti korišćeni da pokrenu program ili isporuče virus računaru posetioca, već da obezbede pogodnosti koje će uštedeti vreme posetiocu prilikom posete i pretrage naše web prodavnice.\nUkoliko ne želite da ostavljate svoje osnovne podatke na ovom web sajtu, ili se ne slažete s nekim drugim delom ove izjave, molimo Vas nemojte koristiti online prodavnicu www.pratico.rs.\nUkoliko koristite www.pratico.rs (registrovanje, prijavu, poručivanje...), odgovorni ste za unete podatke, aktivnosti u okviru internet prodavnice, kao i za poverljivost svog naloga i lozinke.


SOinfo.org – Sombor 24/7 - Vest - Cenzolovka: Odbili novac dodeljen na medijskom konkursu\nCenzolovka: Odbili novac dodeljen na medijskom konkursu\nPortal Cenozolovka o somborskom medijskom konkursu.\n- Na konkursu u Somboru lokalnom portalu SoInfo.org dodeljeno deset puta manje novca nego propagandnim glasilima Srpskom telegrafu i Informeru, a 15 puta manje nego Televiziji Studio B, koja se vidi u Beogradu i okolini. U komisiji koja je novac dodelila bio i predstavnik ANEM-a i Lokal Pressa. U Srbiji više nije vest ko se omrsio na medijskom konkursu, pa ni to ko nije, već, bez sumnje, ko je dobio novac ali ne želi da ga primi: retka je pojava, ali se ipak dešava. Pre nekoliko dana desilo se to u Somboru. Tamošnji informativni portal SOinfo.org našao se ove godine među srećnim dobitnicima na medijskom konkursu, ali malo po objavljivanju rezultata konkursa „teškog“ 12 miliona dinara, iz redakcije ovog portala saopštili su da se odriču svog dela – vau, golemih dvadeset hiljada dinara! - SOinfo.org neće koristiti dodeljena sredstva na konkursu za sufinansiranje medijskih projekata. Opredeljenih 20.000 dinara ostavljamo Gradu Somboru da ih kroz predstojeći rebalans preusmeri na pozicije koje manjkaju“, sarkastični su bili „soinfovci” u svom saopštenju pod nazivom „Sramotni konkurs”.\nŠto masnije lažeš, to veće pare dobiješ\nPreciznije rečeno, portal SOinfo.org nema nameru da sa Gradom Somborom potpiše ugovor o korišćenju novca dodeljenog na konkursu, kaže za Cenzolovku vd glavnog urednika tog portala Sava Majstorov. Ponižavajuće mali iznos je jedan deo priče, ali ovaj somborski portal, aktivan još od 2003. pod okriljem udruženja građana SO open, na protestni čin prevashodno je naterala kontroverzna ekipa dobitnika. - Privilegovani mediji postoje i za somborsku komisiju, i to je politička odluka koja se neće menjati. I biće tako sve dok se novinarska udruženja ne uozbilje - upozorava vd glavnog urednika SOinfo.org. Redakcija portala SOinfo.org donela je ovu odluku jednoglasno, uz konstataciju da ne želimo da dajemo legitimitet nezakonitom rešenju koje je potpisala gradonačelnica Dušanka Golubović. Ona je direktno prekršila konkursne kriterijume i povredila Zakon o javnom informisanju. Gradonačelnica Sombora je dodelila novac građana Sombora medijima kojima je u prethodnom periodu izrečeno više desetina javnih opomena Saveta za štampu. Konkretno, to su: Medijska mreža d.o.o. iz Beograda (Srpski telegraf) – 200.000 dinara, News media team Beograd (Srbija danas) – milion dinara, Proglas public relations (Studio B) – 300.000 dinara, te Info IT media (Informer) – 200.000 dinara“, stoji u saopštenju.\nNa problem nagrađivanja tabloida sa opomenama Saveta za štampu nedavno je u svom istraživanju ukazao CINS: u poslednje dve godine, uprkos opomenama, Srpski telegraf i Informer poharali su medijske konkurse u Vojvodini i Beogradu, inkasirajući 23 miliona dinara. Što se tiče ovogodišnje konkursne sezone, istraživanje Cenzolovke pokazuje da su ta dva tabloida zajedno već stigla do sume od sedam miliona dinara. Majstorov u razgovoru za Cenzolovku deli stav CINS-a da u Srbiji postoje privilegovani mediji koji ima da moraju da prođu na konkursu, i uprkos odredbi iz Pravilnika o sufinansiranju projekata za ostvarivanje javnog interesa u oblasti javnog informisanja iz 2014. godine. U članu 18 tog akta, koji uređuje kriterijume za ocenjivanje projekata, stoji da se posebno ocenjuje „da li su učesniku konkursa izrečene mere od strane državnih organa, regulatornih tela ili tela samoregulacije u poslednjih godinu dana, zbog kršenja profesionalnih i etičkih standarda”.\nOstatak teksta na sajtu Cenzolovke\nsavamajstor @ Sub, 09.06.2018. 00:20\ncenzolovka cins društvo dušanka golubović informer medijski konkurs sombor srbija danas srpski telegraf studio b zakon o javnom informisanju


Bukurešt: Protesti protiv zakona o obaveznoj vakcinaciji\nTanjug 7. marta 2021. 16:56\nBUKUREŠT – Na inicijativu rumunske organizacije Savez roditelja, oko 3.000 demonstranata okupilo se danas ispred zdanja parlamenta u Bukureštu da bi izrazilo nezadovoljstvo povodom predloga zakona o obaveznoj vakcinaciji protiv kovida-19 o kojem se ovih dana raspravlja u parlamentu, dok vlasti najavljuju nove mere.\n„Nismo protiv vakcinacije, veh za slobodu da sami odlučujemo o tome“, glasi slogan protesta, prenosi Ađerpres.\nPredlog zakona podrazumeva obaveznu vakcinaciju cele populacije, uključujuhi i decu i ogromne kazne za sve koji odbiju da se vakcinišu.\nProšlo je manje od šest nedelja otkako su u Bukureštu ublažena pandemijska ograničenja, ali je porast broja slučajeva podstakao vlasti da ponovo uvedu strože mere za period od 14 dana koji počinje da važi od ponedeljka.\nMnogi demonstranti mahali su rumunskim zastavama i skandirali „sloboda“ i „masku dole“. Na velikom natpisu pisalo je: „Recite ne prisilnoj vakcinaciji“.\nDemonstraciji je prisustvovao Georgi Simion, lider rumunske krajnje desne stranke AUR, koja se izjasnila protiv obavezne vakcinacije.\nOštrije mere treba istovremeno da budu uvedene u Temišvaru, gradu sa više od 400.000 stanovnika, koji ulazi u karantin nakon što se stopa zaraze povećala iznad sedam na 1.000 stanovnika.


Prvi subotički 5K Indoor Challenge | Subotički polumaraton\nDragi trkači i trkačice,\nSa radošću vas obaveštavamo da se 5K trka na trakama za trčanje zvanično vraća na raspored! Novi datum za trku je nedelja, 07. mart 2021. godine. Pošto se takmičenje odvija u grupama tokom celog dana, svaki takmičar će dobiti mail sa satnicom tokom koje nastupa, nekoliko dana pred trku.\nCilj takmičenja je da se učesnicima pruži prilika da testiraju sebe na ovom jedinstvenom izazovu, da se dobro zabave i ujedno osvoje vredne nagrade.\nPodsećamo vas na pravila koja će važiti na takmičenju:\nPošto takmičenje traje tokom celog dana, svakoj grupi će biti dodeljena satnica tokom koje će se takmičiti. Trčaće se u grupama od po 18 takmičara. Svaka grupa će na raspolaganju imati 45 minuta, od kojih je okvirno 30 minuta predviđeno za trčanje, a ostalih 15 za promenu i pripremu za nastup sledeće grupe takmičara. Svoje rezultate, kao i rezultate ostalih takmičara, trkači će moći da prate i na monitorima ispred sebe. O rasporedu i satnici trčanja, takmičari će biti pravovremeno obavešteni.\nOrganizatori su u saradnji sa sponzorima obezbedili vredne nagrade za pobednike i u muškoj i u ženskoj kategoriji. Prva nagrada iznosi 20.000 dinara, druga nagrada je 15.000 dinara, a treća je 10.000 dinara.\nZa sve vaše prijatelje, kolege i poznanike koji žele da se prijave na prvi subotički 5K indoor race, prijave mogu da se izvrše na dva načina:\nLično u Bodyline fitness & wellness centru (Šumska 13, Subotica), radnim danima i subotom od 07h do 21h i nedeljom od 09h do 20h\nPopunjavanjem prijave putem linka: subotickipolumaraton.com/5k/\nIznos kotizacije je 990 dinara.\n(u prvom slučaju, kotizacija se plaća prilikom prijave u fitness centru Bodyline, a u slučaju prijave preko sajta, učesnici će dobiti uputstvo za uplatu putem email-a)\nPošto je broj takmičara ograničen, prijave će biti otvorene do popune mesta u grupama. Za sve takmičare su obezbeđeni startni paketi, koji će sadržati: startni broj, majicu sa logoom takmičenja, finišersku medalju, kao i poklone sponzora. Samo oni takmičari koji su uplatili kotizaciju do popune mesta, imaće pravo na učešće na takmičenju.\nVidimo se 07. marta, da se, posle dugo vremena, svi zajedno podsetimo takmičarske euforije! Vaši,\nUdruženje Horizont i Bodyline fitness & wellness centar.\nКоментари су искључени на Prvi subotički 5K Indoor Challenge\nPrvi subotički 5K Indoor Challenge 6. новембра 2020.


Rođenje Kreativnog Stava - Predstavljena prva WOMM agencija u Bosni i Hercegovini - Akta.ba\nRođenje Kreativnog Stava - Predstavljena prva WOMM agencija u Bosni i Hercegovini\n13.09.2007. 07:51 / Izvor: eKapija.ba\nU Sarajevu je u ponedjeljak, 10 septembra 2007. u restoranu Boulevard (UNITIC) predstavljen "Kreativni Stav", prva WOMM agencija u Bosni i Hercegovini i regionu. Na koktelu su prisustvovali, predstavnici vodećih kompanija iz BiH, mediji i brojni gosti iz poslovnog i javnog života.\nKreativni Stav okuplja kreativce, inovativne i motivirane osobe i podstiče ih na razmjenu ideja i mišljenja o proizvodima i uslugama, kreiranje pozitivnih vibracija te kvalitetniju komunikaciju između potrošača i kompanija. Kreativni Stav funkcioniše na WOMM platformi kao alternativnom mediju koji značajno doprinosi kredibilitetu marketinške poruke koju kompanije komuniciraju kroz tradicionalne medije. Kreativci imaju priliku probati proizvode i usluge ekskluzivno i podijeliti svoja iskustva sa drugim potencijalnim korisnicima. Na drugoj strani, kroz Kreativni Stav, kompanije pitaju kreativce za mišljenje kako bi unaprijediti kvalitet proizvoda i usluga i na taj na čin demonstriraju da je mišljenje potrošača društvena valuta, saopćeno je iz Via Medie.\nKreativni Stav predstavlja veliki iskorak naprijed u razvoju advertising tržišta u Bosni i Hercegovini. Više informacija o agenciji i tome kako možete postati član Kreativnog Stava potražite na www.kreativnistav.ba koja je u funkciji od subote, 15. septembar 2007.


Četvrtak, 23.06.2022., 11:17 Četvrtak, 23.06.2022., 11:17\nSanacija puta prema Banj brdu je završena i sada je u novom ruhu, saopštili su iz Gradske uprave Banjaluka.\nKako su naveli iz Odjeljenja za saobraćaj i puteve, na putu prema najpoznatijem izletištu urađen je novi habajući sloj asfalta, na jednom dijelu su sanirane udarne rupe, kao i bankine, te je dograđen parking.\n-Takođe, očišćeni su odvodni kanali, a ukolonjeno je šiblje i rastinje – navedeno je u saopštenju.\nIz Gradske uprave podsjećaju da je u toku modernizacija više saobraćajnica, kako na gradskom tako i prigradskom području.\nUz obnovu ključnih saobraćajnica, gradska administracija opredijeljena da ulaže i u infrastrukuturu u svim dijelovima grada kako bi bio unaprijeđen život sugrađana.\nGrad BanjalukaBanj Brdo


BILATERALNA SARADNjA SRBIJA-SEVERNA RAJNA-VESTFALIJA\nU 2018. godini nastavljeni su intezivni kontakti generalnog konzula sa najvišim političkim predstavncima pokrajine.\nNajznačajniji događaj u odnosima Republike Srbije i SRV bila je poseta predsednika Republike Srbije ovoj pokrajini. Nakon inicijative generalnog konzula kod premijera Lašeta lično o organizovanju posete, usledilo je nekoliko meseci intezivnih dogovora i priprema za prvu zvaničnu posetu jednog srpskog predsednika ovoj nemačkoj pokrajini.\nPredsednik Republik Srbije je 15. maja 2018. godine posetio SRV i tom prilikom razgovarao sa predsednikom Vlade Lašetom, ministrom za Evropu Holthofom Fertnerom i ministrom za ekonomiju, inovacije, digitalizaciju i energetiku Andreasom Pinkvartom. U sklopu posete organizovan je Privredni forum na kome je učešće uzelo 80 nemačkih kompanija. Lašet je u razgovoru izrazio zadovoljstvo da kompanije iz ove pokrajine, kao što su „Henkel“, „Falke“, „Metro“, „Dr Etker“ i dr. koje su i u ovoj pokrajini repsektabilne, posluju u Srbiji.\nOvom posetom srpskog predsednika i uspostavljanjem njegovog ličnog kontakta sa premijerom Lašetom, politički kontakti Republike Srbije sa ovom značajnom nemačkom pokrajinom dobili su neprocenjivo na svom intezitetu i kvalitetu, a organizacijom Privrednog foruma u sklopu posete, kojeg su otvorili predsednik Vučić i ministar privrede Andreas Pinkvart položene su osnove intenzivnije privredne saradnje, što je svakako prioritet za našu zemlju.\nU 2018. godini realizovana je i poseta državnog sekretara u Ministarstvu spoljnih poslova Ivice Tončeva SRV. Nakon što je generalni konzul u arhivi konzulata pronašla 22 fotografije koje svedoče o životu naše dijaspore u Nemačkoj i ideje da se u jubilarnoj godini od kada su potpidani prvi ugvoroimo detašmanima (1968. godine je potpisan sporazuma o zapošljavanju građana tadašnje SFRJ u SR Nemačke), napravi izložba, usledila je podrška ovoj ideji od strane državnog sekretara Tončeva i gradonačelnika Diseldorfa. Pod nazivom „Mi kod vas – zajedništvo koje traje pedeset godina“, ova izložba otvorena je u Gradskoj kući 08.10.2018.. Izložbu je otvorio državni sekretar za dijasporu u MSP Ivica Tončev i zamenik gradonačelnika Diseldorfa Fridrih G. Koncen. Otvaranju su prisustvovali predstavnici političkog, kulturnog i privrednog života nemačke pokrajine Severna Rajna-Vestfalija i Srbije, članovi diplomatskog kora, članovi srpske dijasopore i drugi gosti.\nOd ostalih aktivnosti na jačanju veza Srbije i SRV beležimo sledeće:\nU toku najvećeg Međunarodnog sajma vina u Disledorfu, u prostorijama Generalnog konzulata 19.03.2018.g. održana je prezentacija i degustacija srpskih vina. Manifestacija je organizovana u saradnji sa Privrednom komorom Srbije. GK Perin je 20.03.2018.g. sa direktorom sajma Berlemanom obišla naše izlagače i štand Srbije na ovom sajmu.\nGeneralni konzulat je prvi put učestvovao na Danu Evrope koji se tradicionalno organizuje u Diseldorfu 6. maja i na kome učestvuju države članice EU. Generalni konzulat je iskoristio priliku da na platou ispred Gradske Vlade gde je imao svoj štand izloži srpska vina od 11 vinarija koje su bile učesnice sajma „ProWine“ u martu 2018. Takođe, građanima i posetiocima deljeni su katalozi o turističkoj ponudi Srbije, a predstavnici konzulata su čitav dan u razgovorima sa posetiocima davali informacije o privredi i turizmu u Srbiji.\nU koordinaciji sa NRW International realizovano je učšeće kompanije „YUMCO“ 14. novembra 2018. godine na štandu Ministarstva privrede SRV u okviru sajma „MEDICA“, a u svrhu pronalaženja partnera u oblasti tekstilne industrije koja se bavi proizvodnjom medicinske opreme koristeći tzv. „pametne tekstilne materijale“.\nPrema podacima koji su dostupni za trgovinsku razmenu u 2017. godini ukupna razmena između Srbije i SRV iznosila je 620 miliona evra što je porast u odnosu na 2016 (oko 476 miliona evra), od čega je iz Srbije u SRV izvezeno robe u vrednosti od 269 miliona evra, tj. znatno više nego u prethodnoj godni (191 mil. evra u 2016), dok je u našu zemlju iz SRV uvezeno robe u vrednosti od 351 miliona evra (u 2016 bilo 285 mil evra). Procenjuje se da u ukupnoj razmeni Srbije sa Nemačkom SRV učestvuje sa 14,9% u izvozu (u 2016 bilo oko 13%) i 14,4% u uvozu (u 2016. Bilo 13%). SRV iz Srbije najviše uvozi: hemijske proizvode (19,2%), odeću (16,9%), prehrambene proizvode (10%), elektronsku opremu (6,9%) i metale (6,4%). Iz SRV u Srbiju najviše se izvoze: metali (20,7%), mašine (20,1%) hemijski proizvodi (19,1%), automobili i autodelovi (6,9%), proizvodi od gume i plastike (5,3%).


Potvrđeni sertifikati TENT-a | Energetski portal Srbije\nPotvrđeni sertifikati TENT-a\nOvlašćeno sertifikaciono telo SGS sprovelo je proveru integrisanog sistema menadžmenta (IMS) u ogranku TENT-a. Nakon provere, važenje sertifikata za sistem menadžmenta zdravljem i bezbednošću na radu (OHSAS) produžen je za tri godine.\nŠef Službe za IMS u ogranku TENT gospođa Ljiljana Komlenski izjavila je da je zadovoljna rezultatima jer su potvrđeni i sertifikati za sistem menadžmenta kvalitetom (QMS) i sistem zaštite životne sredine (EMS).\nKako se navodi u saopštenju TENT-a, sertifikat za sistem menadžmenta kvalitetom prvi put je dobijen 2005. godine, dok je sertifikat za sistem zaštite životne sredine ISO 140001 dobijen 2008. godine. Sertifikat za sistem upravljanja zdravljem i bezbednošć na radu uspostavljen je 2010. godine.


KAMERE SNIMILE JEZIV PRIZOR: Ugledni ruski istoričar uhvaćen kako u reku 4 4\t26\nOVO OSTRVO MOŽE DA UBIJE POLA SVETA: Na njemu se nalazi laboratorija u 2\t8\n29.01.2019. 14:36h 29.01.2019. 14:43h\nNovi vidovi nuklearnog oružja će biti upotrebljeni na velikim visinama, gde razorna snaga eksplozije neće imati uticaja na ljudske živote. Međutim, njihovo elektromagnetno zračenje koje se javlja kao posledica eksplozije može uniptiti kompletnu elektroniku, izazvati prekid u elektro-snabdevanju i dovesti do kraha vojne i civilne infrastrukture, što će prinuditi protivnika na bezuslovnu kapitaluciju.\nOd visine detonacije zavisi površina zahvata elektromagnetnog polja, kao i njegova snaga.Što je eksplozija bliža zemlji, to je jača snaga elektromagnetnog zračenja. Sa druge strane, eksplozija nuklearne bombe na većoj visini zahvata veću površinu na kojem je prisutno elektromagnetno zračenje. U svakom slučaju na ovakav način se može napasti celokupna kontinentalna masa Severne Amerike.\n„Ukoliko se nuklearna bomba aktivira na 30+km visine, generiše se elektromagnetno zračenje sa potencijalno katastrofalnim posledicama“- govori se u izveštaju. U njemu se precizira da je upotreba nuklearnog oružja u ovom slučaju daleko jednostavnija, nego kada treba pogoditi određenu metu na kopnu ili moru. Tu nije potrebna prevelika preciznost, jer se ne napada strogo definisan cilj nego širi prostor. Pri tome, nuklearna bojeva glava se u rejon svog cilja može dostaviti na različite načine, uključujući satelite, avione, različite vidove raketa, pa čak i meteorološke sonde.\nPo mišljenju autora koji su napravili izveštaj, super-bombe koje imaju sposobnost da generišu elektromagnetni impuls koji može da „sprži“ elektronsku infrastrukturu koja obezbeđuje stratešku komunikaciju i intelektualni sistem, već poseduju države poput Rusije i NR Kine, a potencijalno i severno-korejska vojska. Za razliku od ovih država SAD prema ovom izveštaju nema slično oružje.\nPortal piše, da bi u slučaju velikog konflikta između SAD i Rusije ili NR Kine, u početku bilo upotrebljeno nuklearno elektromagnetno super-oružje, koje bi se detoniralo u bližem kosmosu što bi dovelo do onesposobljavanja centralnih komandnih mesta, preko kojeg se upravlja strategijskom komponentom Vojske SAD. Ove bojeve glave predstavljaju kritično veliku opasnost za celokupan američki nuklearni arsenal, napominje se u izveštaju.\n„SAD su veoma ranjive na ovakvu vrstu rata, jer se njena vojska u ogromnoj meri oslanja na automatizovane informacione sisteme i digitalne tehnologije. Naše društvo je svakako tehnološki najmodernije na svetu, ali istvoremeno i veoma ranjivo na ovakve vidove ratovanja“- zaključuje bivši pripadnik CIA Piter Praj, inače jedan od autora ovog izveštaja. Kako se napominje u publikaciji, dobar deo ovog izveštaja je namerno „zataškan“ da bi onemogućilo veće „curenje“ podataka o razmerama ranjivost američke vojske na nove vidove rata.\nRUSI TESTIRALI NOVO ČUDO OD PIŠTOLJA: Legendarni MAKAROV ide u penziju, a pogledajte šta sve može njegova zamena!\nRusijaSADratelektromagnetni impulsTreći svetski ratoružje\nKAMERE SNIMILE JEZIV PRIZOR: Ugledni ruski istoričar uhvaćen kako u reku baca delove tela svoje devojke! Evo šta se sve događalo pre krvavog zločina (UZNEMIRUJUĆE) 4 4\t26


Sastanak poverenice sa izaslanikom Stejt Departmenta za LGBT prava • Poverenik za zaštitu ravnopravnosti\nSastanak poverenice sa izaslanikom Stejt Departmenta za LGBT prava\nO nama Vesti Sastanak poverenice sa izaslanikom Stejt Departmenta za LGBT prava\nPoverenica za zaštitu ravnopravnosti Brankica Janković sastala se u Beogradu sa specijalnim izaslanikom Stejt Departmenta za ljudska prava LGBT osoba Rendijem Berijem. Na sastanku se razgovaralo o položaju LGBT populacije u Srbiji, dosadašnjim aktivnostima na unapređenje njihovih prava i planovima za dalje korake.\nPoverenica Janković je istakla da i pored toga što je poslednjih godina napravljen pomak, diskriminacija LGBT osoba i dalje visoka. Specijalni izaslanik Beri preneo je svoja iskustva u radu na unapređenju položaja i ravnopravnosti marginalizovanih grupa i naglasio da je takvo iskustvo jako značajno za dalje strategije i planove rada.\nPoverenica i izaslanik Stejt Departmenta složili su se da je neophodan uporan i dug rad na unapređenju položaja LGBT populacije i zaključili da je u tom smislu neophodna bliska saradnja vlasti i civilnog sektora. Sastanku u prostorijam Poverenika za zaštitu ravnopravnsoti prisustvovali su i Kevin Furi, službenik za ljudska prava u ambasadi SAD u Beogradu i Ljiljana Lončar, pomoćnica poverenice za zaštitu ravnopravnosti.


NOVA POMOĆ ZA IZBEGLA LICA\nNa osnovu Ugovora o saradnji sa Komesarijatom za izbeglice i migracije Republike Srbije, predsednik opštine Bačka Palanka Branislav Šušnica potpisao je u petak, 17. novembra 2017. godine, ugovore o kupovini dva seoska domaćinstva sa okućnicom i dodeli jednokratne pomoći.\nOpštini Bačka Palanka, Ugovorom o saradnji na realizaciji pomoći za stvaranje i poboljšanju uslova stanovanja porodica izbeglica kroz kupovinu seoske kuće sa okućnicom i dodelu jednokratne pomoći u građevinskom i drugom materijalu i/ili opremi, dodeljena su bespovratna sredstva u iznosu od 2.520.000 dinara na ime pomenute pomoći. Korisnici su dobili 1.200.000 dinara za pomoć pri kupovini seoske kuće sa okućnicom i 200.000 dinara za nabavku građevinskog materijala i/ili opreme. Opština Bačka Palanka učestvovala je u pomoći sopstvenim sredstvima u iznosu od 10%.\nUgovore su potpisale Zora Stojanović za seosko domaćinstvo u Viziću i Snježana Mijatović za domaćinstvo u Obrovcu.\nPredsednik opštine istakao je da se uskoro završava i konkurs Opštine Bačka Palanka kojim se iz lokalnog budžeta dodeljuje pet paketa pomoći za kupovinu građevinskog materijala. Vrednost svakog paketa je 360.000 dinara. Takođe, predsednik Šušnica naglasio je da će se u narednom periodu, isto iz lokalnog budžeta, finansirati kupovina jednog seoskog domaćinstva i paketi građevinskog materijala.


Virgo i LIGO, detektori gravitacionih talasa su ponovo uključeni\nDatum kreiranja: sreda, 03 april 2019 14:00\nDetektori gravitacionih talasa, Virgo i LIGO su 1. aprila 2019. kao globalna opservatorija započeli novi, treći ciklus posmatranja (O3), u trajanju od godinu dana, koje će dopreti dublje u svemir nego prethodna dva.\nDva laserska interferometarska detektora gravitacionih talasa, LIGO, koji se nalaze na opservatorijama u Hanfordu u Vašingtonu i Livingstonu u Luizijani, u SAD i detektor Virgo, u blizini Pise, u Italiji, su od avgusta 2017. godine nadograđeni, ažurirani i testirani.\nDetektoru Virgo su nadograđena i poboljšana ogledala čime je povećana osetljivost na niske i srednje frekvencije što ima značajan uticaj na sposobnost otkrivanja spajanja kompaktnih binarnih sistema. Instaliran je snažniji laserski izvor koji poboljšava osetljivost na visoke frekvencije. U saradnji s Institutom Albert Ajnštajn u Hanoveru, u Nemačkoj smanjeno je neželjeno podrhtavanje osetljivih instrumenata i poboljšana osetljivost na visoke frekvencije.\nOčekuje se veći broj otkrića gravitacionih talasa koji nastaju u sudaru binarnih sistema crnih rupa i neutronskih zvezda kakvi su otkriveni u prethodna dva posmatranja. Očekuje se da će naučni rezultati O3 biti veliki i da će otkriti signale koji dolaze iz novih izvora, kao što je spajanje crne rupe i neutronske zvezde. Tražiće se dugotrajni gravitacioni talasi koji nastaju, na primer, rotiranjem neutronskih zvezda koje je asimetrično u odnosu na njihovu osu. Očekuje se da će signali iz spajanja dve crne rupe postati uobičajeni, možda i do jedan nedeljno.\nZa razliku od prethodnih posmatranja, u kojima su otkrića gravitacionih talasa rađena tiho, jer je naučnicima trebalo vremena da se pripeme za objavljivanje, nova otkrića će biti objavljena brzo i neposredno kao javno upozorenje i najava. Tako će drugi astronomi moći da traže moguće svetlo koje nastaje nakon ovih sudara, što može dovesti do novih naučnih otkrića.\nLIGO za sledeću nedelju najavljuje opširniji izveštaj.\nČetvrti detektor, KAGRA, smešten pod zemljom u Kamioki u Japanu, gotovo je spreman za početak prikupljanja podataka mogao bi se uskoro pridružiti poteri.\nLIGO: Nobelovci i njihov projekat


Milić: Odbijanje vize SAD Dikoviću je jako loša vest - Centar za evroatlantske studije - CEAS\nObjavio N1 12 januar 2018 .\nZbog čega je ambasada SAD u Beogradu odbila da izda vizu načelniku Generalštaba Vojske Srbije Ljubiši Dikoviću za putovanje u tu zemlju i dalje nije poznato. Odgovor čeka i ministar Aleksandar Vulin koji, međutim, ističe da se takva odluka loše odrazila na vojnu saradnju između dve zemlje.\nDan nakon što je javnost u Srbiji saznala da načelnik Generaštaba u oktobru prošle godine nije otputovao u Sjedinjene Države, jer nije dobio vizu, Ljubiša Diković i ministar odbrane obišli su kasanu u Sremskoj Mitrovici.\nAleksandar Vulin kaže da je Diković hrabar i častan oficir kojim se Vojska iskreno ponosi.\n"Ništa u biografiji generala Dikovića, ništa u njegovom ratnom putu, ništa u njegovom životu ne može i nije razlog da ne dobije vizu za putovanje u SAD. Mi nismo dobili zvanično objašnjenje zašto je to tako, tražili smo ga, tražimo ga ponovo i tražićemo ga ponovo. Moram da kažem da se takva odluka loše odrazila na naše vojno-vojne odnose, takva odluka ne doprinosi našoj saradnji, takva odluka ostavlja jedan loš trag", kaže Vulin.\nNakon kasarne, Ljubiša Diković obišao je spomen sobu "Kosmetske žrtve". Na novinarska pitanja o odluci američke ambasade nije želeo da odgovara, ali se u obraćanju članovima porodica poginulih i nestalih, osvrnuo i na svoje učešće u sukobima na Kosovu.\n"I danas me prozivaju i nazivaju zločincem, a oni koji su činili zločine još nisu dostupni pravdi. Evo, sa ovog mesta je prilika da još jednom kažem, pred svim ovim ljudima ovde, pred Bogom i pred narodom,da nijedan zločin niti sam učinio niti sam naredio niti sam na bilo koji način uticao da do zločina dođe. Naprotiv", naveo je Diković.\nZa zločine u zoni njegove odgovornosti na Kosovu, Dikovića je optužio Fond za humanitarno pravo, ali je načelnik Generalštaba zbog toga tužio i dobio ovu organizaciju na sudu.\nU javnosti se spekulisalo i da je razlog za ovakvu američku odluku, to što je Diković prisustvovao rusko- beloruskoj vojnoj vežbi u septembru prošle godine.\nŠta god da je razlog, ili razlozi, analitičari ističu da je činjenica da je aktivni načelnik Generalštaba odbijen za vizu, veoma loša vest.\n"SAD već godinama insistiraju da je najbolji deo bilateralnih odnosa Srbije i SAD upravo vojna saradnja. Kada su oni spremni da žrvtuju to, jer će biti nekih reperkusija, zabranjujući Dikoviću ulazak, to mnogo znači. Za jednu zemlju je to jako loša vest, za svaku zemlju", navodi Jelena Milić iz Centra za evroatlantske studije.\nMilić ističe da su Sjedinjene Države poslednjih godina usvojile nekoliko veoma bitnih zakona, koji mogu biti osnov za odluku da Diković ne dobije američku vizu i da Srbija mora da obrati pažnju na te nove propise.


Košarkaška reprezentacija Srbija - Blic Sport\nKošarkaški reprezentativac Srbije Nemanja Bjelica pričao je za američke medije kakav je osećaj kada obuče dres "orlova".\nPosle poraza od košarkaša Nemačke (79:74), Srbija u nedelju (20.20) protiv Austrije nastavlja takmičenje u kvalifikacijama za Svetsko prvenstvo u Kini 2019. godine, a selektor Aleksandar Đorđević navodi šta je ključno.\nKAKAV PEH Lučić operisan, van terena nekoliko meseci\nMaler... Naš košarkaški reprezentativac Vladimir Lučić pauziraće nekoliko meseci nakon što je doživeo prelom metatarzalne kosti na utakmici šampionata Nemačke protiv Frankfurta, saopštio je njegov klub Bajern.\nSrbija će u osmini finala Evrobasketa igrati protiv selekcije Mađarske. “Orlovi” su prvi u grupi, a naš reprezentativac Stefan Birčević ističe da meč sa severnim komšijama neće biti lak i da je cela ekipa svesna da nema opuštanja. Dodaje i da poznaje rivala, da je igrao protiv Solnoka i da će “orlovi” tek bolje da pogledaju Mađare.\nNova promena stajlinga: Nekada Braduljica i Brkuljica, sada mu je potreban novi nadimak /FOTO/\nNašem košarkašu Miroslavu Raduljici je definitivno potreban novi nadimak... Promenio je stajling, a očigledno da će na okupljanju reprezentacije doći bez svog zaštitnog znaka - brade i brkova.\nOTVORENO Boban Marjanović za Blicsport: Živim za dan kada ću ponovo postati „orao“\nUkoliko se nađe među 12 odabranih za Evropsko prvenstvo, Boban Marjanović obući će dres Srbije posle punih šest godina i neslavnog nastupa na šampionatu u Litvaniji. Ovaj NBA igrač zato i broji dane do prve prozivke selektora...


Arhiva - Predsedavajući Odbora Predstavničkog doma za nadzor i reforme vlade Ilajdža Kamings na konferenciji za novinare u Vašingtonu, 7. avgusta 2019. (Foto: Reuters)\nAmerički kongresmen Ilajdža Kamings iz Baltimora preminuo je u četvrtak rano ujutro u bolnici Džons Hopkins usled komplikacija u vezi sa hroničnim zdravstvenim problemima, saopštila je njegova kancelarija u Kongresu. Kamings je imao 68 godina.\nRođen kao sin zemljoradnika, Kamings je postao moćan predsedavajući odbora Predstavničkog doma i istraživao je predsednika Donalda Trampa. Bio je dobar govornik koji se strastveno zalagao sa siromašne u svom distriktu, u kojem živi većinski crnačka populacija, a koji obuhvata dobar deo Baltimora sa predgrađima.\nKao predsedavajući Odbora za nadzor i reformu, Kamings je vodio nekoliko istraga o predsednikovim sporazumima, uključujući i istrage iz 2019. u vezi sa članovima predsednikove porodice, koji služe u Beloj kući.\nVanredno stanje u Baltimoru


Uncategorized – Teniski klub Classics\nOP Beograda za devojke do 12 godina, jun 2020\nOP Beograda za devojke do 14 godina, jun 2020\nLetnja sezona 2020, OP Beograda za devojke do 12 godina\nJoš jedan uspešan vikend za nama, vešto smo izbegli kišu, devojke su odlično igrale, sve u svemu opuštamo se u vraćamo u normalu. Trebalo nam je da sedimo u našoj divnoj bašti i pratimo mečeve uz kaficu. Sve se promenilo, ali klub je i dalje mesto gde možemo da zaboravimo i da se resetujemo. More\nLetnja sezona 2020, OP Beograda za devojke do 14 godina\nNakon vrlo stresnog proleća, srećni smo što smo se vratili tenisu i bili domaćini OP Beograda za devojke do 14 godina. Vikend je bio sunčan, raspoloženje odlično, takmičarke razigrane. Turnir je osvojila Aleksandra Đokić (REK), drugoplasirana je bila Gaja Đuričković (WIN), sve je proteklo u savršenom redu ...\tMore


Fabrika Znanja | 058.ba\nANDRIĆGRAD – Edukativna manifestacija informacionih tehnologija Fabrika znanja sutra će biti otvorena u Andrićgradu. Prema najavi organizatora, ovu dvodnevnu manifestaciju trebalo bi da otvori predsjednik Republike Srpske Milorad Dodik. Manifestacija informacionih tehnologija održava se pod pokroviteljstvom predsjednika Republike, uz…\nFabrika Znanja [PROGRAM]\nANDRIĆGRAD – Andrićgrad će 11. i 12. septembra biti domaćin ove edukativne manifestacije koja na jednom mjestu okuplja stručnjake, potencijalne klijente, mlade talente i važne ličnosti iz političkog i kulturnog života. U toku dva dana, zgrade Andrićgrada pretvaraju se…\nANDRIĆGRAD – Najveći edukativni IT događaj u regionu, Fabrika Znanja, ulazi u petu godinu postojanja uz još više zanimljivih predavanja, radionica, nagradnih igara i pratećih aktivnosti. Andrićgrad će 11. i 12. septembra biti domaćin ove edukativne manifestacije koja na…


TAJNE SLUŽBE I PRISLUŠKIVANJE: ALO, POŽEGA - Bujanovačke\nPočetna DRUŠTVO TAJNE SLUŽBE I PRISLUŠKIVANJE: ALO, POŽEGA\nTAJNE SLUŽBE I PRISLUŠKIVANJE: ALO, POŽEGA\nBujanovačke25. avg 2015.DRUŠTVO, NASLOVNA0\nLaici i tehnološki neobavešteni i dalje misle da, što se prisluškivanja tiče, u pošti čuči agent koji prespaja kablove, dok njegove kolege iza nekog paravana, sa slušalicama u ušima, pomno beleže ono što čuju. Kao kad u čuvenoj sceni iz „Užičke republike“ drugarica telegrafistkinja panično viče: „Alo, Požega, javi se!“ Naravno, sada to nije tako\nKao osvedočeni ljubitelj teorije zavere, prosečan građanin Srbije smatra da ništa u životu nije uradio ako nije „na merama“, odnosno ako ga neka od tajnih – svejedno vojnih ili civilnih – službi ne prisluškuje. Možda se i zato malo ko uznemirio kada je onomad Ivica Dačić, prvi potpredsednik vlade i dugogodišnji ministar policije, obznanio da je državni vrh prisluškivala američka NSA (National Security Agency – američka Agencija za nacionalnu bezbednost) i da se to, jednostavno, teško može sprečiti. Amerikanci su, između ostalih, kako javljaju mediji, prisluškivali i Angelu Merkel, nemačku kancelarku, pa je zbog toga izbio onoliki međunarodni skandal. Pa, kad mogu da prisluškuju sve njih, šta je tek ostalo za obične smtrnike, rezonuje naš čovek.\nDesilo se mnogima od nas da nam telefon čudno odzvanja, da se u pozadini čuju nekakvi glasovi, pa onda da vam se učini da se neko javio, a telefon posle jednog „klik“ nastavlja da zvoni… Sve to pripisuje se velikom interesovanju tajnih službi za svakog od nas ponaosob, a da je tome tako prisetite se koliko puta vam se desilo da vam telefonski sagovornik (ili vi sami) zakazuje kafu jer o nekoj stvari „ne može telefonom“. Uostalom, kada čak i kod kuće (a kamo li u kafani) razgovarate na poverljive teme, nekako se instiktivno ućutite i počnete da šapućete, verovatno od iskonskog straha od prisluškivanja, što je nasleđe koje Bezbednosno-informativna agencija (BIA) baštini od svojih slavnih prethodnica, OZNA-a, UDB-e i kako se sve već od Drugog rata naovamo zvala Služba.\nMeđutim, da li je sve to baš tako?\nSagovornik , odlično upućen u temu, objašnjava da BIA u na jugu Srbije nikoga ne prisluškuje nelegalno, posebno ne političare i ostale javne ličnosti:\n– Svi su svesni činjenice da se ovde brzo menjaju vlast i politička volja, pa niko iz službe neće da rizikuje sa prisluškivanjem recimo osobe koja je danas u nemilosti jer koliko sutra može da dođe na vlast. A sve se beleži i čuva – objašnjava ovaj sagovornik.\nOn dodaje da je ranije možda bilo slučajeva nelegalnog presretanja elektronskih komunikacija građana, ali da se sada odustalo od takve prakse.\nPravo da prisluškuju, prate i snimaju komunikacije, na osnovu odobrenja imaju Bezbednosno informativna agencija (BIA), Vojno bezbednosna agencija (VBA) i Uprava kriminalističke policije MUP-a Srbije. BIA po zakonu može da presreće komunikacije samo uz prethodnu pisanu odluku Vrhovnog suda Srbije i ovlašćenja direktora Agencije (članovi 9, 14, i 15. Zakona o BIA), na osnovu naredbe sudije za prethodni postupak i od Vrhovnog kasacionog suda radi zaštite nacionalne bezbednosti. Na drugoj strani, policija može da traži prisluškivanje samo osumnjičenih za klasična krivična dela. Prema Zakonu o BIA, prisluškivanje bez sudskog odobrenja može da naredi još samo direktor Agencije, ali jedino u specifičnim okonlnostima neposredne opasnosti po bezbednost zemlje (unutrašnji i spoljanji terorizam), kada nema vremena za administrativnu proceduru. Konačno, ova oblast regulisana je 2004. Zakonom o krivičnom postupku koji jasno određuje kako i na koji način službe bezbednosti mogu da prisluškuju, prate i snimaju komunikacije građana.\nPrema podacima do kojih smo došli, od 2010.pa naovamo, Viši sud u Vranju svake godine odobri između 50 i 80 zahteva za prisluškivanje.\nNaš sagovornik sa početka teksta kaže da su na merama osobe iz kriminogene sredine, počinioci krivičnih dela, ali i „bezbednosno zanimljive osobe“ za koje postoji sumnja da sarađuju sa stranim službama:\n– A takvih ima kod nas, i dolaze iz nevladinog sektora, medija i privrede – tvrdi sagovornik.\nBEZBEDNOSNO ZANIMLJIV REGION\nPrema njegovim rečima, činjenica da živimo u „zanimljivom“ pogračičnom regionu, u okruženju Bugarske, Makedonije i Kosova, učinila je da i čitav prostor Pčinjskog okruga postane bezbednosno zanimljiv:\n– Stance iz zapadnih zemalja zanima svašta, privredni ambijent, odnos političkih snaga, raspoloženje građana, rudna bogatstva… bukvalno sve. Uostalom, kad neka strana kompanija želi da ulaže u Srbiji, normalno je da se raspita i sazna sve o okruženju u koje dolazi. Takođe ne smemo zanemariti ni interese službi susednih zemalja. Na drugoj strani, mi pomalo patimo od mitomanije pa mislimo da smo u epicentru špijuniranja kao da smo bog zna koliko važni, a nije tako – kaže sagovornik .\nOn, ipak, posebnu pažnju skreće na postojanje vaninstitucionalnih prisluškivačkih centara, i objašnjava da ljudi obično sve to mistifikuju misleći da se tu radi nekim posebnim instrumentima koji rade preko satelita:\n– Nije to tako, mnogo je jednostavnije. Danas svako ko se malo više razume u informacione tehnologije, može sa samo jednim lap top računarom da prisluškuje koga god želi. Potrebno je samo da sedne blizu neke bazne stanice mobilne telefonije, da se konektuje na nju i da svi pozivi umesto preko stanice idu preko njegovog računara. Slično je i sa presretanjem elektronske pošte, a Služba ima veliki problem sa ovakvim stvarima.\nLaici i tehnološki neobavešteni i dalje misle da, što se prisluškivanja tiče, u pošti čuči agent koji prespaja kablove, dok njegove kolege iza nekog paravana, sa slušalicama u ušima, pomno beleže ono što čuju. Kao kad u čuvenoj sceni iz „Užičke republike“ drugarica telegrafistkinja panično viče: „Alo, Požega, javi se!“ Naravno, sada to nije tako.\nPrema zakonima ove zemlje, svaki operater mobilne i fiksne telefonije, odnosno internet provajder, mora službama bezbednosti omogućiti pristup komunikaciji svojih klijenata, što je jedan od uslova za dobijanje licence i dozvole za rad. Sada se sve radi preko kompjutera, pa Služba (po odobrenju suda) treba da samo klikne dugme na računaru kako bi se uključila u komunikaciju.\nMOŽDA STE POGREŠILI BROJ…\nSaša Janković, republički zaštitnik građana (ombudsman) zamera službama što se, prema njegovom mišljenju, isuviše često odlučuju za prisluškivanje:\n– To čine često bez pravog razloga, iako presretanje komunikacija treba da bude tek krajnja mera koja se koristi kada se iscrpu druge mogućnosti – rekao je Janković koji smatra da takva praksa mora da se promeni.\nNaravno, svaki građanim može da od Jankovićeve Kancelarije zahteva informaciju da li je na merama, a da bi ombudsman uopšte počeo sa proverom, građanin u prijavi mora da navede jake dokaze da ga službe snimaju jer, prema njegovim rečima, on ne postupa na svaku prijavu tipa „prisluškuju me“.\nPenzionisani policajac, koji je želeo da ostane anoniman, kaže da je do pre nekoliko godina prisluškivanje vršeno mnogo manje selektivno nego što je to sada slučaj. Prema njegovim rečima i informacijama kojima raspolaže, službe su proteklih godina prisluškivale mnoge osumnjičene za teška krivična dela.\n– Bez prisluškivanja određenih ljudi neka krivična dela ostala bi neotkrivena i teško dokaziva na sudu! – kaže on\nNa primer, korišćene su privatne veze u službama za prisluškivanje nečijih supruga, ljubavnika i ljubavnica, a da ne govoirim o pripadnicima opozicije, novinarima i takozvanim neprijateljima države i naroda. Iako sam nekoliko godina u penziji, tvrdim da toga u Vranju danas nema, ili da gotovo nema – kaže penzionisani policajac\nPrema njegovim rečima, službe su ranije imale mnogo veća ovlašćenja za prisluškivanje, što se često zloupotrebljavalo:\n– Na primer, korišćene su privatne veze u službama za prisluškivanje nečijih supruga, ljubavnika i ljubavnica, a da ne govoirim o pripadnicima opozicije, novinarima i takozvanim neprijateljima države i naroda. Iako sam nekoliko godina u penziji, tvrdim da toga u Vranju danas nema, ili da gotovo nema.\nI, na kraju, kako se ne setiti legendarnog Ilije Čvorovića i njegove bespoštedne borbe protiv špijuna: „Možda ste pogrešili broj, ali ste dobili onog koga ste tražili!“\nFOTO: ILUSTRACIJA (ETRAFIKA.NET)\nPrevious PostEKONOMSKI FAKULTET: UPISANO 89 BRUCOŠA, NEMA VIŠE MESTA Next PostPREŠEVO: DANAS SE OČEKUJE 2.000 MIGRANATA